Vreme 1189 - Libija – Otmica sefa vlade: Odmetnuta deca revolucije\nLibija – Otmica šefa vlade >\nNaš sugrađanin, koji se pre nekoliko meseci vratio iz Libije gde je dve godine radio kao medicinski radnik u jednoj bolnici u Tripoliju, priča da su se stvari u glavnom gradu smirile u odnosu na vreme građanskog rata, ali da je atmosfera "nelagodna". "Ljudi često nestaju. Nestaju pojedinačno, nekada i cele porodice", kaže za "Vreme", uz molbu da mu se ne pominje ime.\nZa razliku od iščezlih bez traga, libijski premijer Ali Zejdan, koji je nestao u zoru 10. oktobra, pojavio se istog dana. Prve informacije o njegovom nestanku bile su konfuzne. Dok je vlada saopštila da je "šefa prelazne vlade na nepoznato mesto i iz nepoznatih razloga odvela grupa ljudi", nekadašnja pobunjenička grupa "Operativna ćelija libijskih revolucionara", koja je sada pod nadležnošću ministarstava odbrane i unutrašnjih poslova, saopštila je da je "uhapsila" Alija Zejdana "na osnovu libijskog krivičnog zakona, a posle instrukcija javnog tužioca". "On je uhapšen zbog zločina i štete koju je naneo državi i njenoj bezbednosti", navela je grupa u saopštenju na Fejsbuku.\nOTET PA VRAĆEN: Premijer Libije Ali Zejdan\nPomenuti zločin i ljutnja bivših revolucionara odnosili su se na hapšenje njihovog saborca iz ustanka protiv Gadafija, Naziha Abdul-Hameda el Rukaja, poznatog po nadimku El Libi. El Libija su nekoliko dana pre toga nasred ulice u Tripoliju zarobili američki specijalci, zbog optužbe da je umešan u bombaške napade na američke ambasade u Keniji i Tanzaniji 1998. godine, u kojima su poginule 224 osobe. El Libi je prvo prebačen na američki bojni brod u Mediteranu, da bi potom bio odveden u Njujork gde bi protiv njega trebalo da bude podignuta optužnica. Amerikanci su tvrdili da je libijska vlada znala za operaciju, vlada je to negirala, ali izgleda da im borci pomenute grupe nisu poverovali.\nSIMBOLI HAOSA: Kako god, premijer se istog dana pojavio na sastanku vlade, živ i zdrav, a državna televizija je objavila da je "vraćen u svoju kancelariju pod oružanom pratnjom". Nakon što je demantovao da je u pitanju bilo hapšenje, Zejdan je rekao da je njegova otmica bila pokušaj državnog udara iza koga stoji protivničko krilo u skupštini. "Oni su želeli da zbace vladu. Ovo je bio pokušaj kidnapovanja ne samo premijera već i cele vlade", dramatično je Zejdan saopštio naciji.\nNiko nije postavio nezgodno pitanje kako je uopšte El Libi slobodno živeo u Tripoliju kada je bio traženi međunarodni terorista, možda i zato što je odgovor bio poznat: u pobuni protiv Gadafija 2011. godine, podržavanoj i do kraja sprovedenoj uz vojnu pomoć međunarodnih snaga na čelu sa SAD, Velikom Britanijom i Francuskom, aktivno su učestvovali i predvodili je mnogi Libijci koji su iskustva sticali ratujući na strani Al Kaide i talibana u Iraku i Avganistanu. Protiv mnogih od njih, poput El Libija, podignute su optužnice za terorizam, ali ih je međunarodna koalicija ipak prigrlila kao saveznike.\nSPUŠTANJE LOPTE: Predsednik Irana Hasan Rohani\nMada su svetski mediji požurili da kažu da otmica premijera Zejdana "odražava duboki haos i bezakonje u kojem se nalazi Libija", reklo bi se da je ta ocena preterana. Haos i bezakonje u ovoj zemlji mnogo dublje odražavaju teži događaji koji se svakodnevno dešavaju nego jedna otmica koja, makar u pitanju bio i premijer, bar nije imala tragičan kraj. Spisak tih događaja u poslednje dve godine je beskrajan. Najgori međunarodni incident je svakako bilo ubistvo američkog ambasadora Kristofera Stivensa i još trojice Amerikanaca u napadu na američki konzulat u Bengaziju 11. septembra prošle godine. Početkom ove godine napadnut je italijanski konzulat, zatim je u aprilu automobil-bomba razneo deo francuske ambasade u Tripoliju, u avgustu je napadnut konvoj vozila šefa misije EU, prošle nedelje je napadnuta ruska ambasada u glavnom gradu, potom švedski konzulat u Bengaziju…\nI dok napade na međunarodna predstavništva strani mediji još i registruju, domaća razračunavanja beleže se samo ako je reč o drastičnom incidentu. U junu i julu su desetine ljudi ubijene u sukobima rivalskih milicija u Bengaziju i Tripoliju. Vojni, policijski i vladini službenici, zgrade koje pripadaju državnim institucijama, redovno su meta napada različitih naoružanih grupa, za koje se uglavnom navodi da su pripadnici bivšeg pobunjeničkog pokreta, a danas su na neki način integrisane u sistem. Ta integracija očigledno ne znači i bilo kakvu kontrolu nad njima. Kao razloge oružanih incidenata ove grupe navode, na primer, neisplaćen novac za učešće u borbi protiv Gadafija, nezadovoljstvo vladinim odlukama, borbu za islamsku državu... Pljačkaške pohode i razračunavanje oko plena niko ne pominje, ali jasno je da su formalni gospodari zemlje te paravojne jedinice nad kojima kontrolu nema niko, ponajmanje vlada čija moć postoji samo na papiru. Za sve ove aktivnosti naoružanja ne manjka, skladišta svih vrsta oružja su temeljno opljačkana u vreme građanskog rata, a višak se prelio u sve susedne zemlje, potom širom Afrike i Bliskog istoka, sve do Sirije.\n...i predsednik Sirije Bašar el Asad\nNeki od zabeleženih incidenata deluju bizarno. "Čuvari naftnih terminala" na istoku zemlje su 25. jula napunili nekoliko neidentifikovanih tankera koji su doplovili do libijske obale i izdelili među sobom zaradu. Posle toga je vlada zapretila da će "svako plovilo koje nije pod ugovorom sa Nacionalnom naftnom kompanijom, ako priđe terminalima biti bombardovano iz vazduha i sa mora", uz procenu da je akcija "čuvara" oštetila Libiju za 1,6 milijardi dolara. Iz zatvora u Bengaziju u julu ove godine pobeglo je 1200 zatvorenika. Libijski ministar unutrašnjih poslova rekao je da je još uvek na slobodi najmanje 14.000 zatvorenika, od kojih su mnogi osuđeni za najteža kriminalna dela, a koji su pobegli iz zatvora tokom pobune protiv Gadafija 2011. godine.\nDALEKO OD OČIJU: Nabrojani sukobi i incidenti retko zauzimaju udarna mesta u svetskim medijima, ali se makar pominju. Razlog je taj što se dešavaju u velikim gradovima poput Tripolija i Bengazija, ili u blizini obale Mediterana, u pojasu širokom jedva sto kilometara, u kome živi najveći broj od šest miliona stanovnika Libije. Južno od obale, iz prostranstava Sahare, vesti procure veoma retko, a na osnovu oskudnih informacija reklo bi se da je tamo situacija još tragičnija nego na severu. Efektivnu vlast u tom prostranstvu nema niko, pa su sukobi paravojnih formacija zbog boje kože, nacionalnosti ili pljačkaškog plena svakodnevica.\nLatentni rasizam prema "obojenima", u vreme Gadafija sankcionisan i suzbijan zakonom, rasplamsao se tokom i posle ustanka, pothranjivan izmišljenim vestima o divizijama crnačkih plaćenika iz Nigera, Sudana, Čada koji se bore na Gadafijevoj strani. Od tada, tamnoputi pripadnici naroda Tubu koji mahom žive na jugu zemlje i migranti crne boje kože imaju teške probleme. U Kufri, na jugoistoku Libije, prošlog leta pale su stotine žrtava u borbama lokalnih arapskih plemena i Tubua, sukobi su česti i u gradu Sebhi, u zapadnom delu libijske Sahare.\nU dubinama libijske Sahare umiru i snovi afričke sirotinje o boljem životu. Izveštaji međunarodnih organizacija poput IOM-a (Međunarodna organizacija za migracije) iz 2012. govorili su da libijska vojska masovno proteruje imigrante iz zatvora u Murzuku, na jugozapadu zemlje, u susedni Čad i Niger. Imigrante je hapsila vojska, ali i milicija nazvana "Čuvari nafte", čiju je dvostruku ulogu "čuvara" i lovaca na migrante odobrilo i ministarstvo odbrane. Stranci iz afričkih zemalja su i pre revolucije činili skoro četvrtinu stanovnika Libije. Tokom rata proganjani, maltretirani i ubijani zbog boje kože masovno su bežali iz zemlje, ali su posle završetka sukoba ipak počeli da se vraćaju. Posla je u Libiji više nego u njihovim nesrećnim domovinama, a teškim fizičkim radovima u građevinarstvu i poljoprivredi Libijci tradicionalno ne žele da se bave. Međunarodne organizacije upozoravaju da je položaj afričkih migranata u Libiji sada gori nego pre građanskog rata, nije malo onih koji završavaju kao klasični robovi koji se prodaju po ceni od dvesta do petsto dolara.\nI u vreme mira porozne pustinjske granice duge hiljadama kilometara bilo je skoro nemoguće kontrolisati, a u postrevolucionarnoj Libiji malo ko se time uopšte bavi. Murzuk sa susednom Sebhom i Kufra na istoku su i ranije bila čvorišta na dve najvažnije švercerske rute kojima ka Mediteranu teku reke ljudi. Tu reku čine očajnici iz Čada, Nigera, Malija, Eritreje, Somalije, Etiopije, koji beže od bede, građanskih ratova, torture. Neki od njih završavaju svoj put u moru, poput stotina Eritrejaca i Somalaca prošle nedelje kod Lampeduze, neki umiru od gladi i žeđi na hiljadama kilometara dugom putu ka severu. Osim ljudi, ovim stazama švercuju se nafta, oružje, droga, alkohol. U jednom od retkih izveštaja koji iz ovih krajeva stižu posle rata, lokalni stanovnici novinaru "Al Džazire" kažu da se masovno bave švercom preko granica, jer nekog drugog posla više gotovo i nema.\nPovodom otmice libijskog premijera oglasila se i američka administracija. Uz zabrinutost, navedeno je i da "SAD podržavaju napore Libije da ispuni ciljeve revolucije iz 2011. i težnju ka demokratiji, bezbednosti i prosperitetu zemlje". I pored formalne podrške, nema oduševljenja koje je pre dve godine propratilo kraj Gadafijevog režima i hvaljenja vojnom akcijom koja je tada proglašena obrascem za buduće vojne intervencije. Taj obrazac podrazumeva bombardovanje neprijateljskih snaga iz vazduha, dok na zemlji na strani "saveznika" protiv režima ratuju udružene snage, od "demokrata" do osvedočenih terorista. Utešno je makar što je Sirija za dlaku izbegla taj obrazac, jer je krajnji rezultat pomenute taktike vidljiv ne samo kritičarima američke politike.\nPosle prošlogodišnjeg ubistva ambasadora Kristofera Stivensa, CNN je objavio delove njegovog dnevnika u kome je navodio da je bio zabrinut zbog pretnji po bezbednost u Bengaziju i govorio o rastu islamskog ekstremizma i pojačanom prisustvu Al Kaide u Libiji. Jedina reakcija Stejt departmenta bila je ljutnja što je CNN bez saglasnosti porodice izvestio o postojanju ličnog dnevnika ubijenog ambasadora. Još pre svoje otmice, libijski premijer Ali Zejdan je apelovao na Zapad da pomogne Libiji da se izbori sa jačanjem "militantnih elemenata". Očajničke pozive libijskog premijera za pomoć vodeće zapadne sile su ignorisale, pa se čini da će Libija morati sa svojim zlim duhovima da se razračuna sama.\nIrska – Ateizam u školama >\nGadames bez duše\nNa tromeđi Alžira, Tunisa i Libije nalazi se legendarni Gadames, grad oaza koji je nekada bio nezaobilazan za karavane koji su prelazili pustinju. Mada je vreme karavana davno prošlo, putnik koji je noću dolazio od Derđa prema Gadamesu, putem pravim kao linija koji stotinak kilometra vodi kroz sprženu pustinju, osećao je verovatno isto olakšanje kada bi se na horizontu pojavila svetla grada. Isti je bio i mir koji bi se osetio kada se iz pustoši Sahare kroči na popločane ulice raskošne oaze.\nStari deo Gadamesa UNESKO je zaštitio kao svetsku kulturnu baštinu. Turisti su u Libiju u poslednjih desetak godina počeli da pristižu u većem broju, pa su se Arapi i Tuarezi, nekada vodiči karavana kroz Saharu, mahom posvetili turizmu i ugostiteljstvu pretvarajući svoje kuće u starom gradu u pansione i restorane. Arapi i Tuarezi su decenijama živeli u Gadamesu u miru, ali je tokom građanskog rata na Tuarege pala kolektivna stigma podrške Gadafiju. Sukobi su se nastavili posle rata, uz obostrane žrtve, da bi posle uništavanja i pljačkanja njihovih kuća većina Tuarega prebegla u susedni Alžir. Prema podacima UNHCR-a, oko dve hiljade Tuarega izbeglo je u Derđ, u kome žive pod šatorima i u pretrpanim improvizovanim kućama.\nRetke vesti iz ovog dela sveta kažu da su otmice i nestanci ljudi na putu između Gadamesa i Derđa česti, da je Gadames skoro "etnički čist" i da je "biser pustinje", posle mnogo vekova, izgubio svoju dušu.\nPregovori sa Sirijom i Iranom\nU američkom igranom filmu Uživo iz Bagdada (Live from Baghdad) producent CNN-a, koji pošto-poto želi da dođe do intervjua sa Sadamom Huseinom, neposredno pred početak Prvog zalivskog rata 1991. godine, patetično ubeđuje zvaničnika iračkih vlasti da "moramo da razgovaramo", pa makar se nikada ne dogovorili, jer "dok razgovaramo, nećemo da ratujemo i neće biti mrtvih".\nZa dva mandata predsednika SAD Džordža Buša juniora razgovori sa predstavnicima zemalja koje "ugrožavaju interese i bezbednost SAD" uglavnom su se svodili na pretnje i ucene koje su bile uvod u rat. Skovan je slogan "sile osovine zla" na čije je čelo posle invazije na Irak, svrgavanja sa vlasti i pogubljenja Sadama Huseina izbio Iran predvođen tadašnjim predsednikom Mahmudom Ahmadinežadom. U međuvremenu, Osama bin Laden je ubijen u akciji američkih marinaca u Pakistanu, Libija se uz pomoć vojne intervencije "oslobodila" Moamera el Gadafija, koga su pobunjenici uhvatili i ubili na licu mesta, a građani Amerike i Velike Britanije siti su ratova, makar to pokazuju istraživanja javnog mnjenja.\nTrenutno su bombe ustupile mesto razgovorima i nova vojna intervencija SAD humanitarnog ili nekog drugog tipa nije na vidiku. Prekretnica u politici SAD bila je Sirija, kada se u jednom trenutku posle upotrebe hemijskog oružja činilo da je, po već poznatoj matrici, bombardovanje režima Bašara el Asada pitanje dana i nedelja, da bi predsednik SAD Barak Obama potom povukao kočnicu. Prvo je Parlament Velike Britanije odbacio ratne planove premijera Dejvida Kamerona, potom se i podrška ratu u Siriji u američkom Kongresu činila krajnje neizvesnom. Na scenu je stupio predsednik Rusije Vladimir Putin, koji je sirijske vlasti "ubedio" da prihvate plan o uništavanju svekolikog hemijskog oružja. Obama je to oberučke prihvatio.\nDok inspektori Organizacije za zabranu hemijskog oružja (OPCW) vrše inspekcije po Siriji, najavljuju se mirovni pregovori između režima i sirijskih pobunjenika u Ženevi. I dok bi Asad, uz mali pritisak Moskve, bio spreman na pregovore o obustavljanju građanskog rata, pobunjenici kao preduslov za bilo kakve pregovore zahtevaju bezuslovnu ostavku Bašara el Asada, a SAD, niti bilo ko drugi, na njih ne može da izvrši nikakav uticaj: zato što su razjedinjeni i nemaju jedinstveno rukovodstvo; zato što se ne bore samo protiv režimskih snaga, već i međusobno; zato što sve veći uticaj imaju različite islamističke fundamentalističke naoružane formacije, organizovane po kalupu Al Kaide.\nSa Iranom su, međutim, dok ovaj broj "Vremena" odlazi u štampu, SAD, Velika Britanija, Francuska, Rusija, Kina i Nemačka u Ženevi započele pregovore o ograničavanju iranskog nuklearnog programa, što je uslov da Zapad olabavi rigorozne sankcije koje su uvedene protiv Teherana.\nOtopljavanje odnosa počelo je susretom ministra spoljnih poslova SAD Džona Kerija sa novim iranskim kolegom Mohamadom Đavadom Zarifom pri Ujedinjenim nacijama, zatim su novi predsednik Irana Hasan Rohani i Obama razgovarali telefonom, a sve je to blagoslovio iranski duhovni vođa ajatolah Ali Hamnei.\nIako su zapadni mediji skeptični po pitanju rezultata započetih pregovora, za Iran je svakako veliki iskorak da uopšte pregovora sa "američkim šejtanom". Za Vašington, ovi razgovori su test za to koliko je daleko Iran spreman da ide.\nRohani je tokom izborne kampanje Irancima obećavao ukidanje ili makar popuštanje iscrpljujućih međunarodnih sankcija. Poslednju reč, međutim, ima ajatolah Hamnei, koji je vladu SAD nazvao "neverodostojnom", a Rohaniju prebacio da telefonski razgovor sa Obamom nije "dovoljno dobro pripremio". Duhovni vođa očigledno ostavlja sebi politički prostor u zavisnosti od toga kako se pregovori budu kretali.\nNa stolu je lista želja Zapada: obogaćivanje uranijuma na 20 odsto mora odmah da se obustavi, postojeće zalihe uranijuma moraju da se osiromaše na ispod pet odsto ili da se iznesu iz zemlje. Dodatno, SAD i saveznici očekuju da inspektori Međunarodne agencije za atomsku energiju (IAEA) imaju pun pristup iranskim atomskim postrojenjima, pa i podzemnom, u strogoj tajnosti čuvanom kompleksu Fordo južno od Teherana. Pred početak pregovora "crvena linija" za Iran bila je odstranjivanje obogaćenog uranijuma iz zemlje.\nI Iran, ali i SAD i EU, nadaju se nekakvom rešenju koje bi dovelo do poboljšanja odnosa. Šefica diplomatije EU Ketrin Ešton je proteklih meseci telefonom razgovarala četiri puta sa iranskim kolegom Đavadom Zarifom, koji je studirao u SAD i deluje prozapadno, sa ciljem da Iran pokaže volju za poboljšanjem odnosa sa EU. Sa druge strane, Rohani je nedavno u pismu upućenom Evropskom parlamentu naveo da je "jedan od glavnih ciljeva nove iranske spoljne politike, da se preko boljeg međusobnog razumevanja započne nova politička era".\nNaravno da treba očekivati otpor tvrde struje u Iranu, koja odbija bilo kakvo popuštanje u atomskom programu. Baš kao što je Obama, da bi popustio sankcije, upućen na podršku totalno posvađanog Kongresa, čiji su poslanici tradicionalno prijateljski naklonjeni Izraelu i pažljivo slušaju kada izraelski premijer Benjamin Netanijahu kaže da je "Iran pedeset puta opasniji od Severne Koreje".


TORONTO – Trgovci u Torontu imaju problem da odgovore zahtevima tržišta za biciklima sve vreme od početka pandemije, ali je sada, sa najnovijim porastom broja zaraženih i početkom proleća, to postalo još izraženije. U mnogim prodavnicama počeli su čak i da primaju narudžbine.\nRIDžAJNA – Na osnovu nedavno prikupljenih podataka, saskačuanska vlada upozorava da je, zbog pandemijske krize, zanemareno praćenje drugih infektivnih bolesti, uključujući seksualno prenosive, HIV i hepatitis C. Eksperti strahuju da mogu proteći godine dok se situacija ne popravi. Nema podataka o situaciji u čitavoj zemlji, ali se veruje da je slično, budući da se zdravstveni sistem usredsredio na zbrinjavanje pacijenata inficiranih kovidom.\nOTAVA – Kanada SAD i još dvanaest zemalja izrazilo je zabrinutost da je izveštaj Svetske zdravstvene organizacije o poreklu kasnio i da nisu bile dostupne sve informacije.\nOTAVA – Premijer Džastin Trudo kaže da uskoro neće biti toliko pitanja i problema sa vakcinama, pošto su Fajzer i Biontek najavili da će u junu poslati još pet miliona doza, uz preko milion doza nedeljno tokom aprila i maja. Od Moderne se u istom periodu očekuje preko 12 miliona doza, iz Astra Zeneke 4,4 miliona, što bi trebalo ukupno da bude preko 44 miliona do Dana Kanade.\nTORONTO – Premijer Dag Ford najavljuje da će provincijska vlada uskoro raspravljati da li će se uvoditi nove restrikcije, kojima bi trebalo da se ublaži porast broja inficiranih i hospitalizovanih pacijenata. On je u utorak poručio žiteljima provincije da, ukoliko bude potrebe za tim, neće oklevati da uvede zaključavanje, što znači da ne treba praviti planove za Uskrs.\nTORONTO – Porast broja inficiranih u provinciji doveo je u pitanje odloženi martovski raspust, tako da čak ni premijer Dag Ford nije mogao da potvrdi da li će on biti kada je i najavljeno. Ford je rekao da će o tome, pored njega, odluku doneti ministar prosvete Stiven Lekej i načelnik zdravstvene službe dr Dejvid Vilijems. Ministar Lekej za sada tvrdi da raspust neće biti ponovo pomeren.\nOTAVA – Agencija za javno zdravlje saopštila je da se tokom ove sedmice očekuje ukupno oko 3,3 miliona doza vakcina proizvođača AstraZeneka, Fajzer – Biontek i Moderna.


Hrvatski građanski savez i Društvo za održivu budućnost “Koraci” od 6. do 10. januara u Baranji\nHrvatski građanski savez (HGS) u saradnji sa Društvom za održivu budućnost “Koraci” realizuju akciju usmerenu na pomoć području Baranje koje je prošle sedmice pogođeno razornim zemljotresom, u sklopu koje će se volonteri i volonterke ove dve organizacije od 6. do 10. januara uključiti u raščišćavanje i sanaciju objekata i pomoć lokalnom stanovništvu.\nVolonterska ekspedicija kreće u Petrinju, Sisak i Glinu u sredu, 6. januara, a tom prilikom biće organizovan i transport prvog kontigenta humanitarne pomoći u robi, koji se primarno odnosi na sredstva za dezinfekiju i ličnu higijenu, flastere, gaze, vlažne maramice, pelene za odrasle, vreće za spavanje, ćebad i prvu količinu drvene građe potrebne u sanaciji objekata. Kombiji za tranport volontera i humanitarne pomoći dobijeni su besplatno.\nIz ove dve organizacije pozivaju građane i građanke Srbije da podrže odlazak volontera i volonterki na teren i nabavku humanitarne pomoći uplatom na sledeći račun:\nNaziv: Društvo za održivu budućnost – Koraci\nAdresa: Mlatišumina 19/6, Beograd\nKao šifru plaćanja možete koristiti 288 (donacije)\nDevizni račun: 160-600000076906014.\nUkoliko ste zainteresovani da učestvujete u ovoj akciji, ili su vam potrebne dodatne informacije, kontakt mejl je koraci.info@gmail.com.\nDonacije Društvo za održivu budućnost "Koraci" Građanski aktivizam Hrvatski građanski savez Srbija - Hrvatska Volonterizam\n“Hrvatski građanski savez i Društvo za održivu budućnost “Koraci” od 6. do 10. januara u Baranji”\nJoš samo nisu objavili tečajnu listu po kojoj se ćebad,vreće za spavanje,pelene i ostale stvari menjaju u političke bodove.


Bačka Palanka: Završena obuka "Mogućnosti finansiranja putem EU fondova"\nNaslovna Društvo Naše priče Bačka Palanka: Završena obuka „Mogućnosti finansiranja putem EU fondova“\nBačka Palanka: Završena obuka „Mogućnosti finansiranja putem EU fondova“\nU Galeriji Kulturnog centra Bačka Palanka, od 10. do 12. juna uspešno je održana stručna obuka „Mogućnosti finansiranja putem EU fondova“.\nGlavni cilj obuke bio je da se učesnici osposobe za upravljanje fondovima Evropske unije, nauče samostalno da formulišu predloge projekata i strateški ih pozicioniraju u okvire definisanih prioriteta i mera, kao i finansijskih ograničenja.\nTokom obuka polaznici su razvijali veštine i stavove koji su neophodni za preuzimanje aktivne uloge u razvoju i implementaciji projekata na lokalnom i regionalnom nivou.\nNa obuci su učestvovali zaposleni iz osnovnih i srednjih škola naše opštine kao i predškolske Ustanove „Mladost“, radnici opštinske Uprave i zaposleni iz Ustanove Kulturni centar mnogi drugi.\nPogledaj: Bačkopalanački školarci prvi gosti na Goču posle korone\nprojekti za Evropsku uniju\nPrethodni tekstLeto, konačno: Sunčano i toplo\nSledeći tekstPolicajac iz Odžaka osuđen jer nije priveo osuđenika


Borel: EU će pomoći Srbiji u borbi protiv korona virusa\nVisoki predstavnik Evropske unije za zajedničku spoljnu i bezednosnu politiku Žozep Borel i predsednik Srbije Aleksandar Vučić\nEvropska unija traži način da pomogne Srbiji, poručio je visoki predstavnik Evropske unije za zajedničku spoljnu i bezednosnu politiku Žozef Borel (Joseph Borell) u telefonskom razgovoru sa predsednikom Srbije Aleksandrom Vučićem.\nU saopštenju, koje je izadao kabinet viskog predstavnika, stoji da je Borel naglasio da Evropska unija gleda kako da Zapadni Balkan priključi inicijativama koje EU preduzima u borbi protiv korona virusa i kako da pruži podršku u ublažavanju društveno-ekonomskog uticaja korona virusa.\n"Bliska koordinacija sa svim susedima, kako na regionalnom nivou, tako i sa EU, ključna je za efikasan odgovor na pandemiju", poručio je Borel Vučiću i dodao da je u ovim teškim vremenima potrebna saradnja i solidarnost.\nBorel je obavestio Vučića da evropske institucije pripremaju mogućnost da i zemlje koje su u procesu pristupnih pregovora sa EU imaju pristup sredstvima iz Fonda solidarnosti EU.\nPredsednik Vučić je visokom predstavniku Borelju rekao da Srbija računa na pomoć EU u borbi protiv bolesti, kao i u otklanjanju njenih ekonomskih posledica.\n"Nadamo se da ćemo imati isti tretman kao zemlje članice i pristup različitim fondovima EU", naglasio je Vučić.\nVučić je, takođe, pozdravio i odluku Evropske komisije da formira hitne zalihe medicinske opreme i materijala u vrednosti od 50 miliona evra, koje će, kroz Mehanizam civilne zaštite, biti dostupne i Srbiji.\nBorel: Što pre nastaviti dijalog sa Prištinom\nIstiče se i da je šef evropske diplomatije naglasio da je potrebno raditi na stvaranju povoljne klimu za nastavak dijaloga sa Prištinom.\n"Neophodno je, uz pomoć EU, brzo nasatviti pregovore o normalizaciji odnosa između Srbije i Kosova", stoji u saopštenju.\nRanije u toku nedelje Žozef Borel je obavio razgovor i sa kosovskim premijerom Aljbinom Kurtijem (Albin Kurti), od kog je zatražio ukidanje takse na robu iz Srbie i Bosne i Hercegovine.\nZatražio je i da Kosovo "vodi inkluzivni pregovarački proces sa Srbijom u formatu dijaloga koji pomaže Evropska unija".


"Državni agent" na godišnjem odmoru - SlovoPres\nDžona Si Bila iz američke Agencije za zaštitu okoline čeka najmanje 30 meseci zatvora zato što je višemesečne izostanke s posla pravdao pričom… da je agent CIA na terenu.\n„Zbog događaja o kojima ste verovatno čitali u novinama, ja sam trenutno u Pakistanu“, napisao je svom šefu u jednom mejlu 2010. ovaj višedecenijski savetnik za pitanja globalnog zagrevanja i emisije ugljenika i nastavio: „Dobio sam poziv u četvrtak i otišao u petak. Nadam se da ću se vratiti do Božića… Ho-ho-ho“.\nBil je bio najplaćeniji činovnik u Agenciji i procenjuje se da je oštetio američku državu za oko 900 hiljada dolara, pošto je uredno primao platu za posao kojim gotovo da se nije bavio. Kada „nije“ bio u Pakistanu, „imao je posla“ u centrali CIA u Lengliju, a zapravo je uživao u svom domu u Severnoj Virdžiniji vozeći bicikl, čitajući knjige i baveći se kućnim poslovima. Tokom „plaćenih odmora“ često je navraćao i do svog letnjikovca na Kejp Kodu.\nU neverovatnim „atacima“ maštovite inspiracije, Bil je jednom prilikom obavestio svoje pretpostavljene da mora hitno da ide u Pakistan, zato što Talibani muče njegovog zamenika u CIA. Federalni tužioci su na kraju otkrili njegovu prevaru, a on se na sudu proglasio krivim za optužbu da je proneverio federalnu svojinu. Objavljivanje presude je zakazano za sutra (sreda, 18. decembar).\n« Kongres – Ari Folman\nPutovanje u budućnost sa Džejmsom Vudsom »


Zebra MC3300 olakšava prelaz na sledeću generaciju u poslovnim platformama mobilnosti - Android. Isti operativni sistem koji je očarao potrošački svet sada je dodatno osnažen kako bi pokorio i poslovni svet, pružajući već dobro proverenu mobilnu platformu i garanciju sigurnosne podrške na koju se možete osloniti. Ova nova generacija vrlo uspešne Zebrine serije MC3300 nudi sve što je potrebno za pokretanje vaših postojećih aplikacija za emulaciju terminala (TE) i to odmah nakon što vam dospe u ruke. S ovim uređajem dobijate Ivanti Velocity - jedan od najpopularnijih emulatora terminala, kao i tastaturu koja vam omogućuje da svojim radnicima pružite upravo onakvo korisničko iskustvo kakvo imaju danas. Pored toga, kad ste spremni, ekran osetljiv na dodir i Zebra AllTouch TE olakšavaju prelazak na savremeno suočavanje dodirnog zaslona.\nVodite malu kompaniju. To znači da je poslova koje je potrebno obaviti jako mnogo, a vremena jako malo. Srećom, odsad vam je na raspolaganju novi alat koji malim preduzetnicima poput Vas pruža sve što je potrebno da budu još uspešniji - mobilno računar Zebra TC20.\nRobustan i izdržljiv Android prenosni računar sa jasnim ekranom osetljivim na dodir, visokobrzinski imager , NFC/RFID, GPS, WLAN, LTE WWAN. Ručni terminal sa punim dodirnim ekranom za industriju, maloprodaju i uslužne delatnosti Uz robustan dizajn i dugovečnost izrade, profesionalne prednosti uređaja CASIO IT-G400 postavljaju nove standarde u pogledu korisničkog sporazuma i sigurnosti ulaganja. Površina koja nije klizava i poseban oblik zadnjeg dela uređaja garnatuju jednostavan rad bez napora.\nNa akciji: 78.000,00 RSD + PDV\nUnitech EA600 (Android) je 5-inčni robusni mobilni poslovni računar koje spaja moćne performanse sa naprednim mogućnostima za delotvorno prikupljanje podataka. Ovaj Unitechov model nudi jednostavnu povezivost i mogućnost čitanja podataka, proširujući razinu usluge za razne vertikalne namene u okviru odeljenja maloprodaje, transporta, logistike i terenskih službi.\nHandheld Nautiz X2 je savršen ručni terminal za današnju pokretnu radnu snagu. Opremljen mogućnostima za poslovni odnos obavljanja svih vaših zadataka i izdržljivosti žestine vašeg okruženja. Pored toga, nudi prenosivost, osećaj i prefinjenost pametnog Android telefona.\nNa akciji: 82.490,00 RSD + PDV\nPointMobile PM80 je mo ć an, robustan i svestran terminal. Opremljen naprednim funkcijama namenjenim industriji, predstavlja savrš enog digitaln og pomo ć nik a za bilo kojeg mobilnog radnika. Kako bi odgovorio zahtevima trž iš ta koristi najnovniju verziju Android platform e . Ovaj uređaj je oblikovan za posebnu ciljnu grupu korisnika. Viš e informacija o proizvodu mož ete pogledati u brošuri.


RTS :: Sukobi na protestima u Barseloni, 170 povređenih\nSvet Sukobi na protestima u Barseloni, 170 povređenih\nutorak, 15. okt 2019, 19:25 -> 21:35\nU sukobima demonstranata i policije u Kataloniji povređeno je najmanje 170 ljudi. Tri osobe su uhapšene. Zbog protesta pristalica katalonske nezavisnosti, stotine putnika zadržane su na aerodromu "El Prat" u Barseloni, nakon što je otkazano 45 letova, saopštili su zvaničnici.\nNajmanje 170 osoba, među kojima 40 policajaca, povređeno je u sukobima učesnika protesta i pripadnika policijske jedinice za razbijanje demonstracija kod međunarodnog aerodroma u Barseloni i drugim mestima u Kataloniji.\nKako su saopštile katalonske vlasti, tri osobe su uhapšene.\nDrugi najveći aerodrom u zemlji, "El Prat", glavno je poprište protesta, gde se okupljaju hiljade ljudi protestujući zbog presude katalonskim zvaničnicima koji su organizovali nedozvoljeni referendum o otcepljenju te španske pokrajine 2017. godine, prenosi Rojters.\nOperater španskog aerodroma, AEANA, saopštio je da više od 1.000 letova neće biti poremećeno zbog protesta, nakon što je u ponedeljak otkazano 110 letova.\nSukobi su izbili kasno u ponedeljak, a protesti su pokrenuti pošto je Vrhovni sud u Madridu osudio devet bivših katalonskih političara i aktivista na zatvorske kazne od devet do 13 godina, zbog njihove uloge u neuspelom proglašavanju nezavisnosti Katalonije 2017. godine.\n(utorak, 15. okt 2019, 22:55) - anonymous [neregistrovani]\n(utorak, 15. okt 2019, 22:47) - anonymous [neregistrovani]\n(utorak, 15. okt 2019, 20:48) - Воронцов [neregistrovani]\nOdmazda Izraela – u napadu na Damask stradali civili\nMalta: Istraga o ubistvu novinarke, uhapšen biznismen na jahti\nSlepi putnici pronađeni u zamrzivaču na brodu


Što pre usvojiti izmene Zakona o bezbednosti saobraćaja\nPotpredsednik Vlade Republike Srbije i ministar građevinarstva, saobraćaja i infrastrukture Zorana Mihajlović izjavila je danas tokom razgovora sa izvršnim direktorom Evropskog saveta za bezbednost saobraćaja Antoniom Avenosom da je cilj da se do 2020. godine prepolovi broj poginulih u saobraćaju u Srbiji.\nMihajlović je ukazala na to da su ovaj zadatak, kao i to da nijedno dete ne nastrada na putevima u zemlji, predviđeni Strategijom bezbednosti saobraćaja.\nDa bismo to ostvarili, kako je objasnila, potrebno je što pre usvojiti izmene i dopune Zakona o bezbednosti saobraćaja, koji je u nadležnosti Ministarstva unutrašnjih poslova.\nPolicija sprovodi kontrolu učesnika u saobraćaju, ali ne uređuje saobraćajni sistem, zbog čega je Ministarstvo građevinarstva, saobraćaja i infrastrukture nosilac svih aktivnosti u vezi sa pregovaračkim Poglavljem 14, koje se odnosi na transportnu politiku, objasila je Mihajlović.\nAvenoso je pohvalio dosadašnje rezultate Ministarstva u oblasti bezbednosti saobraćaja, među kojima su najvažniji donošenje Strategije bezbednosti saobraćaja na putevima od 2015. do 2020. godine sa Akcionim planom, kao i izrada predloga za pooštravanje regulative koja se odnosi na mlade vozače.


Studio DIMANO - Brend strategija\nPisana i izgovorena reč upotpunjuje vizuelni identitet i pospešuje prepoznatljivost brenda. Autorski tekstovi prate sve sadržaje koje plasirate kroz poslovanje i kampanje.\nŠta je brend strategija?\nBrend strategija: Kreativno osmišljeni tekstovi odražavaju se na doživljaj potrošača prilikom odabira vašeg proizvoda ili usluge. Sažete informacije, predstavljene na pravi način, često su odlučujući faktor da budete prihvaćeni na tržištu. Vrlo je važno da potrošač prepozna vašu posvećenost i bude siguran da je napravio pravi izbor. Posebnu pažnju treba obratiti na cilj, misiju i viziju kompanije. Vi sigurno znate šta je vaš cilj, znate koja je vaša misija i imate viziju o narednim koracima. Zašto to ne biste podelili sa drugima? U kratkim crtama upoznajte potencijalne potrošače, klijente i saradnike sa vašim planovima – možda baš u tome vide ključ buduće saradnje. Promotivni tekstovi na letcima, brošurama, web sajtu i društvenim mrežama, promotivni slogani, džinglovi, oglasi u medijima, saopštenja za javnost i društvena odgovornost – sve su to oblici kreativnog pisanja koji govore o vašoj posvećenosti i sposobnosti da date doprinos društvu i obezbedite svoje mesto na tržištu.\nOd odabira naziva, vizuelnih elemenata, preko ciljne grupe i načina plasiranja, pažljivo se radi na stvaranju brenda. Stvaranje brenda je proces koji dugoročno donosi rezultate i obezbeđuje vašim proizvodima i uslugama poziciju na tržištu.\nKvalitet vašeg poslovanja kroz brend strategiju prenosimo do korisnika, kreiramo sadržaj i pravimo planove na koji način će korisnici zavoleti baš vaš trud i zalaganje da pružite najbolje iz oblasti kojom se bavite.\nBrendovi koje smo kreirali\nOsmišljanje sadržaja izvodi se planski, u zavisnosti od oblasti poslovanja, željenih korisnika i kanala informisanja. Prilikom osmišljanja, vodimo računa da prilagodimo sadržaj svačijim potrebama. U današnjem brzom načinu života, većina želi kratku i sažetu informaciju, dok naravno, uvek imamo i potencijalne korisnike koji žele više.\nOsmišljenje sadržaja ima veoma važnu ulogu, jer se kasnije multiplicira i komunicira u svim štampanim i elektronskim predstavljanjima proizvoda i usluga.\nSadržaji koje smo kreirali\nKreiranje reklamnih kampanja\nKreiranje reklamnih kampanja je proces koji je u isto vreme interesantan i zabavan, ali isto tako i veoma zahtevan. Mogućnost reklamiranja je praktično neograničena i dostupnost kanala reklamiranja je iz dana u dan sve veća. Od štampanih materijala i medija, preko internet reklamiranja u vidu Fejsbuk, Instagram, YouTube, Linkedin, Pinterest, Twitter reklaminih kampanja, video sadržaja, pa sve do različitih kreativnih predmeta.\nSadržaj reklamnih kampanja treba primeniti na svim kanalima, tako da stvorimo povezanost korisnika na više različitih “frontova” podjednako efektno.\nReklamne kampanje koje smo kreirali


U ZRENjANINSKOM MUZEJU: Izložba o Pozorištu – Zrenjanin\nU ZRENjANINSKOM MUZEJU: Izložba o Pozorištu\nU Malom salonu Narodnog muzeja Zrenjanin u subotu, 15. oktobra, u 19 časova, biće otvorena izložba o istorijatu zrenjaninskog Narodnog pozorišta „Toša Jovanović“, povodom obeležavanja sedamdeset godina Dramske scene i šezdeset godina Lutkarske scene. Rezultat je saradnje zrenjaninskog Pozorišta i Pozorišnog muzeja Srbije, a autorka izložbe i kataloga je mr Aleksandra Milošević, viši kustos Pozorišnog muzeja Srbije.\nPostavka obuhvata fotografije, plakate, programe, skice, lutke i najvažnija izdanja o ovoj ustanovi. Deo izložbe je posvećen radu Dramske scene na mađarskom jeziku, koja više ne postoji, a posebna pažnja posvećena je Dečjem lutkarskom pozorištu koje uspešno radi od 1956. godine.\nZdanje u kojom se danas nalazi Narodno pozorište „Toša Jovanović” zbog specifične arhitekture, očuvanosti i bogate istorije uvršteno je u „Evropsku rutu istorijskih teatara”.\nOsim učešća na Sterijinom pozorju, Bitefu, međunarodnim festivalima u Bugarskoj, Albaniji, Hrvatskoj, Sloveniji, Rumuniji, Mađarskoj, Crnoj Gori, Makedoniji, Pozorište je tokom dugogodišnjeg rada sa obe svoje scene donelo impozantan broj nagrada i sa domaćih festivala, posebno Festivala profesionalnih pozorišta Vojvodine i Susreta profesionalnih pozorišta lutaka Srbije.\n← Sutra u Kulturnom centru film projekcija filma „Borgman“\nBritanska muzika u Gradskoj kući →


ВУЧИЋ И МЕРКЕЛОВА ПОСЛЕ САСТАНКА: Сарадња пре свега!\nVUČIĆ I MERKELOVA POSLE SASTANKA: Saradnja pre svega!\nNemačka kancelarka Angela Merkel izjavila je danas novinarima da je uverena da će najnoviji sporazumi u dijalogu sa Prištinom dati „važan impuls napretku Sbrije u evropskim integracijama“, a premijer Srbije Aleksandar Vučić izrazio nadu da će poglavlja biti otvorena još u toku ove godine.\n„To su hrabre odluke koje su donete od strane Prištine, ali posebno od strane Beograda“, istakla je ona na konferenciji za štampu povodom sastanka sa premijerom Srbije.\n„Verujem da će ti rezultati dati važan impuls napretku Sbrije u EU“, istakla je ona.\nKancelarka je izrazila zadovoljstvo što posle kratkog vremena ima ponovo priliku da razgovara sa Vučićem, koji je, kako je dodala, doputovao u Berlin da bi Bundestagu, to jest pred Odborom za EU, govorio o rezultatima reformi koje je preduzela njegova vlada.\n„Srbiju, iako nije članica EU, ali je činjenica da izbeglice u tu zemlju dolaze iz jedne države članice, i potom ponovo ulaze na tlo EU, posebno pogađa ovaj problem“, rekla je Merkel.\n„Mi se nadamo da će poglavlja biti otvorena još u toku ove godine. Obavili smo teške zadatke, a obavljaćemo ih i u budućnosti“, naglasio je on.\nU vezi izbegličke krize Vučić je ocenio da je to najteže pitanje za celu Evropu, koje nije lako ni za Srbiju.\n„Za nas to nije problem Nemačke, ili bilo koje pojedinačne zemlje ili EU, već cele Evrope. Mi smo spremni da sarađujemo sa svim zemljama EU i da svoj deo odgovornosti ponesemo po tom pitanju“, kazao je Vučić izrazivši uverenje da će Srbija biti zemlja pružiti ozbiljnu pomoć EU.


Milan Kosanović - Blic Sport\nZvezdin trener kao Geri Lineker: “Fudbal je igra u kojoj uvek pobede Srbi”\nFudbaleri Crvene zvezde su remijem 2:2 u Salzburgu izborila plasman u Ligu šampiona, prvi put posle 1992. godine, a pomoćni trener crveno-belih Milan Kosanović nakon utakmice je odlučio da paraftazira slavnu izjavu Gerija Linekera o fudbalu.\nMilojević nije mogao da priča od bolova, Vujadin Savić posvetio pobedu Jovičiću\nTrener Crvene zvezde Vladan Milojević zbog bolova u leđima nije mogao da se obrati posle pobede nad Radnikom u Surdulici sa 5:0, dok je štoper Vujadin Savić trijumf posvetio povređenom saigraču Branku Jovičiću.\nVeselinović srećan zbog pobede, Kosanović ljut zbog magle\nTrener fudbalera Radnika Miloš Veselinović rekao je da je srećan zbog velike pobede surduličke ekipe protiv Vojvodine u Novom Sadu.\nOptimizam u Voši pred dolazak u Humsku: Ovaj meč odlučuje o jesenjem prvaku\nPomoćni trener FK Vojvodina Milan Kosanović ističe da će meč Novosađana u Humskoj, za vikend protiv Partizana, odlučiti jesenjeg prvaka Srbije, u čijem šampionatu uprava ta dva tima dele prvu poziciju, sa po dva boda više od Crvene zvezde.\nKuzeljević: Sada imamo realne šanse za opstanak\nTrener fudbalera Javora Slavenko Kuzeljević rekao je da Ivanjičani imaju realne šanse za opstanak posle pobede nad ekipom Vojvodine.


Štampanje flajera ili oglašavanje u liftovma | Lift oglasi\n25/01/2016 /0 Comments/in Flajeri, Lift oglasi, Oglašavanje - Reklamiranje /by admin\nKoji je najbolji način za efikasno reklamiranje firme, štampanje flajera ili oglašavanje u liftovima stambenih zgrada?\nIzbor štampanja flajera svakako deluje kao jeftinija opcija, ali samo je naizgled tako. Uzimajući u obzir dizajn reklamnog materijala, štampu flajera i podelu istog, cena ovakvog oglašavanja nije nimalo jeftina. Pritom treba imati u vidu da se radi o jednokratnoj podeli reklamnog materijala i izuzetno slabom odazivu i efektima reklame. Takođe, najveći deo zgrada jednostavno ne dozvoljava unošenje reklamnog materijala, pa je samim tim i ograničen obim podele flajera.\nSa druge strane imamo opciju oglašavanja u liftovima stambenih zgrada. Veliki izbor dimenzija reklama omogućava svakom korisniku odabir za njemu cenovno isplativu opciju oglašavanja. U odnosu na dimenziju reklame, cene variraju od 3000 dinara za najmanju dimenziju za mesečno oglašavanje u 50 zgrada na određenom OKRUGU – opštini u Beogradu.\nTreba napomenuti da navedena cena predstavlja oglašavanje na mesečnom nivou – za navedenu cenu reklama će se punih mesec dana nalaziti u svih 50 zgrada, za razliku od flajera koji predstavljaju jednokratnu podelu istog.\nTakođe, u cenu su uračunati: izrada idejnog rešenja reklame, štampu reklamnog materijala, postavku reklamnog materijala, monitoring zakupljenih lokacija i foto izveštaj sa terena.\nCena štampe flajera varira u zavisnosti od tiraža. Npr., za štampu nekih 5000 flajera standardnih dimenzija treba odvojiti oko 8000 dinara. Cena podele navedenih 5000 flajera, otprilike iznosi oko 5000 dinara – oko 1 dinar po flajeru. Ako ne plaćate dodatno za izradu idejnog rešenja flajera, ukupna cena oglašavanja će vas koštati oko 13 000 dinara. Ako razmišljamo maksimalno pozitivno, u najboljem slučaju, za navedenu cenu vašu reklamu videće 5000 stanara. Ako uzmemo neki prosek od 50 stanova po zgradi, vaše flajere podelićete u 100 zgrada.\nFlajeri = 13 000 dinara / 5000 stanara\nCena najmanje dimenzije iznosi 3000 dinara za mesečno oglašavanje u 50 zgrada. Postavkom reklame u liftove 50 zgrada, vašu reklamu videće ne samo svi ukućani koji koriste lift, nego i svi posetioci koji im dolaze u posetu. Postavkom reklame na jedao od OKRUGA, vašu ponudu videće 7320 stanara (uzet prosek iz 8 dostupnih OKRUGA) + posetioci koji im dolaze u posetu.\nLift reklama = 3000 dinara / 7320 stanara + posetioci\nRezultat je više nego očigledan!\nPogledajte cenovnik oglašavanja u liftovima.


U Beloj Crkvi obeležena godišnjica antifašističkog ustanka - Jutarnji GLASnik\nU Beloj Crkvi obeležena godišnjica antifašističkog ustanka\nPolaganjem venaca i odavanjem počasti kod spomenika Žikici Jovanoviću-Špancu, u Beloj Crkvi je obeležena 77. godišnjica od izbijanja antifašističkog ustanka u Srbiji u Drugom svetskom ratu.\nDržavnu ceremoniju predvodio je ministar za rad, zapošljavanje, boračka i socijalna pitanja Zoran Đorđević koji je ocenio da je oružanom akcijom Rađevačke partizanske čete Valjevskog partizanskog odreda u Beloj Crkvi kod Krupnja 7. jula 1941. godine, „započela propast Hitlerove nacističke mašinerije“.\n„Jugoslovenski partizanski pokret bio je najefikasniji pokret otpora u čitavoj pokorenoj Evropi, stvarao je najveće probleme nemačkom Vermahtu i neprestanom borbom vezivao ne mali broj fašističkih armijskih korpusa tokom rata“, kazao je Đorđević, a prenelo Ministarstvo za rad, zapošljavanje, boračka i socijalna pitanja.\n„Na taj način su dva bratska slobodarska naroda, srpski i ruski, svaki na svoj način i shodno svojoj brojnosti, strateškom položaju i raspoloživim resursima, više od drugih bila zaslužna za poraz fašizma na tlu Evrope. Ujedinjeni u toj zajedničkoj borbi, srpski i ruski narod, u krajnjem ishodu, doneli su slobodu svim drugim narodima Evrope“, naveo je Đorđević.\nPored ministra, vence na spomenik Žikici Jovanoviću-Špancu položili su i članovi delegacija Ministarstva odbrane i Vojske Srbije, predstavnici opštine Krupanj, SUBNOR-a Srbije kao i građani.\nRađevačka četa Valjevskog partizanskog odreda održala je 7. jula 1941. godine narodni zbor u Beloj Crkvi sa koga je pozvala seljake na antifašističku borbu protiv okupatora.\nToga dana Žikica Jovanović-Španac je ubio dvojicu žandarma koji su došli da rasture zbor.\nTagged 7. JUL, BELA CRKVA, DAN USTANKA, DRUGI SVETSKI RAT


Nada u bolje odnose Beograda i Podgorice\nMilo Đukanović i Aleksandar Vučić u Beogradu 10. decembra 2013.\nGotovo sve političke partije u Crnoj Gori pozdravljaju ishod parlamentarnih izbora u Srbiji, a jednoglasno se očekuje da će se nastaviti sa unapređenjem odnosa između dvije zemlje, jer je stabilizacija odnosa upravo započela kada je Vučićeva Srpska napredna stranka preuzela vlast u Srbiji prije dvije godine.\nSvi elektronski i štampani mediji u Crnoj Gori su kao jednu od najvažnijih vijesti objavili ishod izbora u Srbiji uz naglasak o apsolutnoj pobjedi Vučićeve Srpske napredne stranke.\nU prvim komentarima vladajuća Demokratska partija socijalista čestita pobjedu Aleksandru Vučiću i očekuje da će odnosi između dvije zemlje ići i dalje uzlaznom linijom.\n“Sve čestitke Srpskoj naprednoj stranci na izbornom rezultatu. Čestitamo iz dva razloga, prvi je zbog činjenice da su osvojili 157 mandata od 250 u srpskoj skupštini a sa druge strane i zbog činjenice da su makar prema prvim izvještajima izbori bili okarakterisani kao fer, demokratski i slobodni što samo govori da građani Srbije imaju povjerenja u vlast koja je i do sada bila u Srbiji. Treba takođe reći da srpsko crnogorski odnosi u posljednjih par godina od kada su naprednjaci na vlasti su zaista išli uzlaznom linijom tako da očekujemo da taj trend bude nastavljen”, kazao je funkcioner DPS-a Predrag Sekulić.\nNova srpska demokratija je odmah nakon objavljivanja preliminarnih rezultata čestitala Vučiću na ubjedljivoj pobjedi. Predsjednik NOVE Andrija Mandić je poželio Vučiću da upravlja Srbijom na dobrobit svih građana i da sa velikom odgovornošću učestvuje u rješavanju problema sa kojima se suočava srpski narod u regionu.\nMilutin Đukanović je rekao: „Mi se nadamo da će se ova pobjeda SNS-a reflektovati, da se poprave odnosi između Srbije i Crne Gore, a samim tim to će značiti i poboljšanje položaja srpskog naroda u Crnoj Gori.“\nBilježimo i stav predsjendika Pokreta za promjene Nebojše Medojevića koji je objavio na tviteru, u kojem između ostalog kaže da je razočaran u ishod izbora uz konstataciju da je „i Srbija dobila svog Mila i DPS“.\nU Pozitivnoj Crnoj Gori smatraju da odnosi dvije zemlje mogu biti puno bolji:\n“Nama je najvažnije da izbori i u Srbiji kao i u Crnoj Gori budu fer i demokratski, za šta se mi ovdje u Crnoj Gori borimo sve vrijeme.Volja je građana Srbije koga oni hoće da imaju za vlast i sa kojom snagom ta vlast da bude. Vjerujemo da odnosi Srbije i Crne Gore mogu da budu puno bolji i mi ćemo koliko možemo i kao Pozitivna koliko budemo imali uticaja doprinijeti da ti odnosi budu na što većem nivou“, kaže Mladen Bojanić.\nOdnosi Crne Gore i Srbije su dugo bili na napeti i na vrlo niskom nivou, zbog referenduma nakon kojeg je Crna Gora izašla iz zajedničke države, a posebno nakon 2008. godine kada je zvanična Crna Gora priznala nezavinost Kosova. Stabilizacija odnosa je krenula kada je mjesto predsjednika Srbije preuzeo Tomislav Nikolić, a Srpska napredna stranka preuzela izvršnu vlast. Nekoliko mjeseci prije predsjedničkih izbora u Srbiji, Tomislav Nikolić i Aleksandar Vučić su posjetili Crnu Goru i u razgovoru sa Milom Đukanovićem postigli dogovor o izgradnji zajedničke evropske budućnosti. Tako se dogodilo da je premijer Milo Đukanović poslije više od deset godine bio u zvaničnoj posjeti Srbiji, a predsjednik parlamenta Ranko Krivokapić govorio u Skupštini Srbije, što je bilo praktično nezamislivo u vrijeme vladavine Demokrata u Srbiji.\nKako će se reflektovati ubjedljiva pobjeda Vučićevih naprednjaka na odnose sa Crnom Gorom, odnosno da li će to uticati na status Srba u Crnoj Gori, pitali smo političkog analitičara Zlatka Vujovića, koji navodi da treba biti i oprezan jer u odnosu na prije dvije godine Vučić sada ima apsolutnu vlast na svim nivoima.\n“Jak lider pritom jako baziran na nacionalističkoj podršci nije dobra vijest za Crnu Goru niti za njeno rukovodstvo. Nakon neke snažnije konsolidacije svojih pozicija i na neki način konsolidacije teških problema i situacije u Srbiji, gotovo je sigurno da će se Vučić kretati matricom svojih prethodnika, odnosno da će veliku pažnju posvećivati zemljama susjedima i onome šta se tamo dešava. Baviće se nekom regionalnom politikom koja će uključivati i moguće veći stepen miješanja u unutrašnje odnose prije svega onih susjeda gdje živi značajan broj pripadniak srpske nacionalnosti“, zaključuje Vujović.


“Ako uspijemo vratiti kult da u svakoj utakmici idemo na pobjedu, da na terenu pružimo i 150 posto naših mogućnosti, to će biti pravo. Iskreno, mi smo svi i dužni da to napravimo. Kada to uspijemo ostvariti, a uvjeren sam da ćemo to napraviti, bit će to dobri dani za BiH i Zmajeve”, rekao je Petev, čije je imenovanje izazvalo brojne reakcije.\n“Ono što je važno naglasiti, a to je veoma bitno – kada igrači igraju odlično, onda oni sami sebe biraju u reprezentaciju. Nema trenera na svijetu koji će znati da ima dobrog igrača, a on ga ne želi pozvati među kandidate”, rekao je, između ostalog, Petev za Radiosarajevo.ba.\nŠvedska: U zemlje van Evrope ne putovati do 15. aprila


Turistička organizacija Podgorice i ovog ljeta organizuje zabavno-rekreativnu manifestaciju na Sastavcima\nOd četvrtka - „Ajmo na Moraču“!\nNastupom KUD KIC "Budo Tomović" i solistkinje izvorne muzike Milice Vojinović, sa orkestrom Ivana Pekovića, prekosjutra od 19 počeće manifestacija „Ajmo na Moraču“ na Sastavcima koju i ovog ljeta organizuje Turistička organizacija Podgorice.\nSugrađani i posjetioci Podgorice tokom trajanja manifestacije biće u prilici da uživaju u kulturno-zabavnom programu, ali i da doživljaj pored rijeke upotpune sportsko-rekreativnim sadržajima poput vožnje kajaka i spuštanja gumama od gradskih plaža u Rogamima i kod hotela „Ambasador“ do Sastavaka.\nU petak, 30. jula nastupiće Plesna grupa "Sonrisa" i biće organizovana Slikarska radionica za odrasle koju će voditi umjetnica i grafička dizajnerka Hajdana Kostić.\nČetvrtog avgusta biće organizovan dječji program, crtanje i slikanje za mališane uz nastup Dječjeg hora Zvjezdice, a nakon toga će nastupiti Plesna grupa Sonrisa. Dječji program se nastavlja i narednog dana, 5. avgusta, dok će u muzičkom dijelu programa nastupiti Andrijana Božović.


Policijski sindikat Srbije - SUMNJIVI SPISKOVI\nDana 25.04.2018.godina, održan je sastanak Komisije za proveru ispunjenosti uslova za dodelu solidarne pomoći.\nNa današnjem sastanku Policijski sindnkat Srbije je dao primedbu na priložene spiskove uz zapisnik i nije potpisao zapisnike sa sastanka održanih 21.02., 15.03. i 05.04.2018.godine, jer se na priloženim spiskovima nalaze zaposleni kojima je odobrena isplata solidarne pomoći za 2017.godinu, a da njihovi zahtevi nisu razmatrani i nije odobrena isplata solndarne pomoći na sastancnma Komisije na kojima je prisustvovao predstavnik Policijskog sindikata Srbije.\nPolicijski sindikat Srbije zatražio je od načelnice Odeljenja za zarade i benificije da se sindikatu dostave kompletni spiskovi zaposlenih kojima je odobrena solidarna pomoć za duže ili teže bolesti, rehabilitaciju, nabavku ortopedskih pomagala i kupovinu lekova po podnetim zahtevima za 2017.godinu, nakon čega će Policijski sindikat Srbije izdati zvanično saopštenje.\nOd strane predsednika Komisije, predstavnika Sektora za materijalno-finansijske posloves, Vladimira Velkovskog, dostavljen je predlog Ministarstva da solidarna pomoć za slučaj smrti člana uže porodice, za 2018.godinu umesto dosadašnjih 50.000.oo iznosi 30.000,oo dinara, koji je nakon glasanja 3:2 usvojen. Policijski sindikat Srbije glasao je protiv predloga.


Udruženje "Bosansko-kinesko " – Seminar o odnosima Kine i BiH u Sarajevu\n13/10/2019 Comments are off\tadmin\nAmbasada Narodne Republike Kine u BiHambasador NR Kine u BiH Ji PingCentar za promociju i izgradnju „Pojasa i puta“Kina i BiHUdruženje "Bosansko-kinesko prijateljstvo"\nViše od 20 važnih ljudi iz oblasti politike, obrazovanja, biznisa i medija učestvovalo je na seminaru na kom su razmenili viđenje trenutnih odnosa Kine i BiH.\nNekadašnji član Predsedništva BiH Mladen Ivanić rekao je da su BiH i Balkan imali koristi od kineskih investicija. On je istakao da BiH treba da iskoristi razvojne šanse koje donosi Inicijativa „Pojas i put“ i aktivno unapređuje praktičnu saradnju sa Kinom.\nMinistar finansija Kantona Sarajevo Amel Kovačević rekao je da Inicijativa „Pojas i put“ i model saradnje Kine i zemalja Centralne i Istočne Evrope donose koristi svetu, i da BiH ne sme da propusti tu šansu.\nUčesnici su takođe pozdravili produbljivanje odnosa u bilateralnoj razmeni u obrazovanju, kulturi i drugim oblastima.\nKineski Ambasador u BiH Đi Ping učestvovao je na seminaru i dao detaljne odgovore o bilateralnim odnosima kao i pitanjima kineske politike i ekonomije.\nSeminar su zajedno organizovali Udruženje prijateljstva Kine i BiH i Centar za promociju izgradnje „Pojasa i Puta“ BiH.


Zapad neće tolerisati iranske prijetnje\nAli Akbar Salehi, šef iranske nuklearne agencije\nIran treba smatrati kao nuklearnu silu i nećemo tolerisati nijednu prijetnju velikih država tokom razgovora koji su predviđeni za 1. oktobar, izjavio je Ali Akbar Đavanfekr, savjetnik predsjednika Mahmuda Ahmadinedžada.\nParalelno, ministrica vanjskih poslova SAD Hillary Clinton izjavila je kako se s Iranom jedino i isključivo može razgovarati o zaustavljanju nuklearnog progarama.\nPregovarač Irana i pet stalnih članica Savjeta sigurnosti (SAD, Rusija, Kina, Francuska, Velika Britanija i Njemačka) sastaće se na početku oktobra najverovatnije u Turskoj kako bi razgovarali o novim iranskim prijedlozima o spornom nuklearnom programu.\nPo najavi State Departmenta, predviđeno je da se razgovori održe na nivou političkih direktora ministarstva vanjskih poslova.\nNe pominjući svoj program obogaćivanja uranijuma, Iran je predložio da se definiše "međunarodni okvir koji će spriječiti istraživanje, proizvodnju, držanje i uvećavanje nuklearnog naoružanja".\nZapadnjaci su međutim sa skepsom primili ove prijedloge jer sumnjaju da Iran pokušava proizvesti nuklearno oružje pod okriljem civilnog nuklearnog programa, što Teheran demantuje.\nJedno je činjenica, ni nakon šest godina istraga, Međunarodna agencija za atomsku energiju nije do sada mogla reći da li se iranski program potpuno koristi u mirnodopske svrhe.\nSavjetnik predsjednika Ahmadinedžada rekao je da njegova zemlja poštuje međunarodne zakone i da želi da i grupa 5+1 poštuje iranska nuklearna i ostala prava, što bi mogao biti prvi korak ka normalizaciji odnosa sa Zapadom. On je ponovio iranski stav da ni 1. oktobra Teheran neće pregovarati o svom nuklearnom programu već o iranskim prijedlozima.\nS druge strane, američka ministrica vanjskih poslova Hillary Clinton objavila je kako će nuklearni program Irana biti glavna tema kada se dvije zemlje sretnu za pregovaračkim stolom 1. oktobra.\nMi nemamo iluzija o iranskoj vladi. Cilj je da se sastanemo i objasnimo Irancima, oči u oči, izbor koji Iran ima, i vidimo je li se Iran spreman angažirati oko spornog programa.\nNaglasila je da pregovori predstavljaju ispunjenje obećanja predsjednika Baracka Obame o diplomatskom angažiranju s Iranom. Grupa 5+1 u aprilu je obnovila, dugo prisutnu, ponudu Iranu za diplomatske i druge poticaje u zamjenu za odustajanje od obogaćivanja urana, ali režim u Teheranu i dalje nastavlja s nuklearnim programom.\nSavjet sigurnosti UN-a Iranu je do sada uvelo tri kruga sankcija, a SAD je najavio inicijativu za njihovo pooštrenje ne donesu li pregovori pozitivnog rezultata.


PODELE U MAKEDONIJI Mickoski: U EU i NATO se ne ulazi sa pevačima i igrankom - Jutarnji GLASnik\nUslovni pozivi da se Makedonija priključi NATO i EU definitivno su podeleli makedonsko društvo.\nNa to ukazuje i da su u subotu u organizaciji vlade organizovani koncerti u 15 gradova.\nNajuticajnija opoziciona VMRO-DPMNE u Kavadarcima organizovala protestni marš i poslala snažne poruke, prenose makedonski mediji.\nLider VMRO-DPMNE Kristijan Mickoski je u svom obraćanju pripadnicima te stranke, simpatizerima i građanima poručio da se vlada pogubila i da pokušava da da uruši svaki sistem vrednosti, od podele građana na one koji traže ulazak u EU i NATO i one koji su protiv toga u ovom trenutku.\nMakedonija će, kako je rekao, postati članica NATO-a i EU kada se oslobodi političkih tranzicionista koji su koji su zauzeli kancelarije u kabinete, a to je, kako je rekao, moguće samo kroz prevremene parlamentarne izbore.\n„U NATO i EU nema nameštanja tendera, zapošljavanje rođaka članova vlade, zloupotreba helikoptera, ručkove, nećete to videti u NATO-u i EU. Nemojmo se lagati toliko jer u NATO i EU ne možemo sa ovim ljudima i vrednostima koje nam ti ljudi prodaju“, rekao je Mickoski.\nOn je zatražio raspisivanje vanrednih parlamentarnih izbora kako bi se, kako je rekao, pravilno raspodelila moć.\nTi izbori treba da budu sprovedeni po demokratskim princiima, a onda ćemo slaviti i evropsku budućnost.\n„Proslavićemo tu budućnost, ali prvo ćemo završiti sa zločinom i revizijom ukinutih presuda. Prvo ćemo završiti s prošlošću, a onda ćemo izgraditi evropsku budućnost „, rekao je Mickoski.\nOpozicija je još jednom iskazala protest zbog promene naziva države, što je dogovoreno Prespanskim sporazumom, koji su potpisali predstavnici Grčke i Makedonije.\nMickoski je rekao da su građani podeljeni na dve opcije – jedan deo građana je za Zaeva, a drugi za Makedoniju.\nZaeva je optužio da je odustao od svega što je makedonsko – makedonskog jezika, identiteta i istorije, a da, kako je reao, zauzvrat ništa nije dobio.\nOsvrnuvši se na sinoćne proslave, Mickoski je rekao da je Makedonija aleko i od EU i NATO jer se tamo ne ulazi sa, kako je rekao, pevačima i igrankom, kako je, kako je navedeno, građane Makedonije koštala 400.000 evra.\nUčesnici protestnog marša su ponovo tražili amnestiju za optužene za nasilje u parlamentu 27. aprila prošle godine.\nKO JE TAJANSTVENI „STRANI AGENT KOJI RUŠI VUČIĆA“\nTagged KRISTIJAN MICKOSKI, MAKEDONIJA, vmro dpmne


Za konzularnu pomoć nadležna je ambasada BiH u Pekingu, Kina.\nObična biometrijska putna isprava NE\nSlužbena biometrijska putna isprava NE\nDržavljani Narodne Republike Kine, nosioci važećih običnih pasoša oslobođeni su obaveze pribavljanja vize za ulazak, izlazak, boravak ili tranzit preko teritorije BiH u periodu boravka do 90 dana u bilo kojem periodu od 180 dana koji podrazumijeva uzimanje u obzir periodа od 180 dana koji prethodi svakom danu boravka.\nDržavljani BiH i Narodne Republike Kine, nosioci običnih pasoša, koji žele da uđu i borave na teritoriji Narodne Republike Kine, odnosno BiH, tokom perioda koji je duži od perioda boravka od 90 dana, ili da se školuju, zaposle se, bave se medijskom djelatnošću ili drugim aktivnostima koje su unaprijed odobrili nadležni organi Narodne Republike Kine, odnosno BiH, dužni su da podnesu zahtjev i pribave odgovarajuću vizu, prije ulaska na teritoriju Narodne Republike Kine, odnosno BiH.\nDržavljanima BiH i Narodne Republike Kine, nosiocima važećih običnih pasoša, koji namjeravaju da podnesu zahtjev za odobrenje boravka na teritoriji Narodne Republike Kine, odnosno BiH, dužni su da, prije ulaska na teritoriju Narodne Republike Kine, odnosno BiH, podnesu zahtjev i pribave odgovarajuću vizu.\nDržavljani Narodne Republike Kine, nosioci diplomatskih, službenih i pasoša za javne poslove, izuzimaju se od obaveze pribavljanja viza za ulazak, izlazak, tranzit i boravak na teritoriji Bosne i Hercegovine do 30 dana od dana svakog ulaska.\nNapomena: Zvaničnici koji su na nivou ili iznad nivoa zamjenika ministra u Vladi i oficiri koji imaju čin general-major ili viši čin u Oružanim snagama bilo koje Ugovorne strane dužni su pribaviti prethodnu saglasnost druge Ugovorne strane ili diplomatskim putem obavijestiti nadležne vlasti druge Ugovorne strane prije njihovog službenog putovanja na teritoriju te države.\nIzuzimaju se od obaveze pribavljanja viza za ulazak i boravak na teritoriji Bosne i Hercegovine do 90 dana u periodu od šest mjeseci, počevši od dana prvog ulaska nosioci pasoša Tajvana i to samo ukoliko je u pasoš unesen broj lične karte, kao i nosioci pasoša izdatih u Posebnim upravnim područjima Narodne Republike Kine: Hong Kong i Makao.


Rusija: Optužbe o mešanju u izbore — sramota za američku pravdu - 25.03.2019, Sputnik Srbija\nRusija: Optužbe o mešanju u izbore — sramota za američku pravdu\nMoskva smatra da su optužbe protiv 25 Rusa u vezi sa „mešanjem“ u američke izbore „sramota za američku pravdu“, saopštilo je Ministarstvo spoljnih poslova Rusije... 25.03.2019, Sputnik Srbija\nrusija, vesti, svet, milerova istraga o mešanju rusije u američke izbore\n13:52 25.03.2019 (Osveženo: 15:16 25.03.2019)\nMoskva smatra da su optužbe protiv 25 Rusa u vezi sa „mešanjem“ u američke izbore „sramota za američku pravdu“, saopštilo je Ministarstvo spoljnih poslova Rusije u vezi sa objavljenim nalazima izveštaja specijalnog tužioca Roberta Milera.\n„Što se tiče optužnice pripremljene prošle godine, a koja je trebalo da opravda beskorisne aktivnosti ogromne istražne brigade, protiv 25 državljana Rusije, ona izgleda smešno. Politička motivacija ovih slučajeva je toliko očigledna, da se ne mogu opisati drugačije nego kao sramota pravde“, navodi se u saopštenju Ministarstva spoljnih poslova.\n23 Mart 2019, 08:04\nU saopštenju se ističe da se Moskva nada da će Vašington zvanično priznati da su sve insinuacije o „mešanju Rusije“ zlobna kleveta.\n„Nadamo se da će Vašington vremenom imati dovoljno hrabrosti i zvanično priznati da ne samo da nije postojala nikakva ’zavera‘, već i da su sve insinuacije o ’mešanju Rusije‘ neosnovana kleveta izmišljena za upotrebu u unutarpolitičkoj borbi u Sjedinjenim Američkim Državama. Tada će, verovatno, na ovu priču biti stavljena tačka“, naglašava se u saopštenju.\nMinistarstvo pravde Sjedinjenih Američkih Država je nakon dvogodišnje istrage specijalnog tužioca Roberta Milera zaključilo da američki predsednik Donald Tramp i njegov štab nisu bili u dosluhu sa Rusijom tokom izbora 2016. godine i da Tramp nije ometao pravdu. Istovremeno, Miler tvrdi da se Rusija mešala u ove izbore.


Stanković: ''Bilo bi isto i da smo pobedili...'' - Sportske.net\nStanković: ''Bilo bi isto i da smo pobedili...''\nKapiten srpskih odbojkaša Dragan Stanković rekao je danas da je njegova ekipa posle poraza od Poljske u istoj situaciji kao pre utakmice, jer svakako mora da pobedi Nemačku u narednoj utakmici.\n''Orlovi'' porazom započeli kvalifikacije za Rio!Počinju kvalifikacije za Rio, Grbić želi agresivne ''Orlove''!Još problema za odbojkaše na putu ka BerlinuOdbojkaši bili zavejani na aerodromu, čekali tri sataGrbić saopštio konačan spisak\nReprezentacija Srbije je izgubila od Poljske sa 3:1 u setovima na početku Grupe A turnira evropskih kvalifikacija za Olimpijske igre, a u drugom kolu će igrati protiv domaćina Nemačke, koja je pobedila Belgiju u prvom meču.\n"I da smo dobili, morali bismo da idemo na pobedu protiv Nemačke, tako da smo maltene u istoj situaciji. Moraćemo da damo sve od sebe protiv domaćina, koji će tražiti šansu da obezbedi polufinale. Nadam se da ćemo boljom igrom uspeti da dodjemo do željenog rezultata", rekao je Stanković posle utakmice u Berlinu.\nNikola Jovović je rekao da je protiv Poljske bilo mnogo teško i čestitao je protivniku na fantastičnom meču, koji, kako je istakao, želi što pre da zaboravi.\n"Pravili su razliku i prolazile su im mnoge teške lopte. Imali su dan, servirali su fantastično. Mi smo odigrali dobro, lepo je to izgledalo, ali je bilo mnogo teško jer su nas mnogo pritiskali. Ali, videćemo, igraćemo protiv domaćina, dobre ekipe koja ima dva-tri dobra pojedinca. U formi su, fizički su dominantni, ali nadam se da ćemo ih dobiti taktički i tehnički. Biti ili ne biti nam je i nadam se pobedi", rekao je Jovović.\nMarko Ivović je dodao da će biti lepo igrati protiv Nemačke pred protivničkom publikom.\n"Počeli smo dobro, ali nam je pala koncentracija. Skupo su nas koštali problemi na servisu. Kako god, i da smo pobedili morali bismo da dobijemo i Nemce za dalji prolaz. Mislim da možemo, ali moramo da izvučemo pouke, budemo hladne glave i damo najbolje od sebe. Sutra je novi dan i mislim da ćemo se prikazati u boljem svetlu nego danas", naveo je Ivović.\nUtakmica između Srbije i Nemačke igra se u sredu u 18.00.


"Ova fabrika koji ćemo graditi za preradu otpadnih voda jedna je od pet koju imamo na teritoriji Beograda. Najveća je u Velikom Selu, a u toku je faza izgradnje u vrednosti 271 miliona evra i očekujemo da u septembru počnu radovi. Čim počne izgradnja fabrike u Velikom Selu počećemo da radimo projektovanje za drugu fazu u vrednosti između 400 i 700 miliona evra u zavisnosti koju tehnologiju budemo koristili. Kada završimo drugu fazu tada će 1,5 milion ljudi imati rešen problem kanalizacije", naveo je Vesić.\nPored toga, kroz projekat "Čistija Srbija", čeka nas izgradnja fabrike u Ostružnici, a zavrsili smo projektovanje fabrike za preradu otpadnih voda u Batajnici na čemu radi EBRD, ali i izgradnja fabrike u Grockoj.\n"Ono što je važno da građani znaju da sva kanalizacija iz Beograda ide direktno u Savu i Dunav, a imamo oko 100 direktnih ispusta kanalizacije u ove reke, dok godišnje u njih sipamo fekalija zapremine 60.000 olimpijskih bazena", kaže Vesić.\nVesić podseća da su od 2014. godine do danas Grad Beograd i Opština Obrenovac uradili oko 27 km kanalizacione mreže na teritoriji ove opštine.\nČučković: Uradićemo sve što smo obećali\n"U planu je kompletan Barič i Mislođin, ali i dve fabrike za prečišćavanje otpadnih voda. Vrednost ovih investicije je četiri godišnja budzeta opštine Obrenovac", navodi Čučković.\n"Predsednik Vučić je obezbedio više od tri milijarde evra za celu Srbiju, a time je i Obrenocvac rešio problem. Što se tiče Beograda raspisana su dva tendera vodovod Grabovac-Vukićevica koji će doći do Uba banjanskin putem i suštinski ćemo završiti kompletno povezivanje Obrenovca na vodovod. Raspisan je tender i za izgradnju kanalizacije u naselju Belo polje", rekao je on.


DA LI ĆE SE IGRATI NA "RAJKU": Pogledajte teren Marakane šest sati pre 164. Večitog derbija (FOTO) - mediji.net\nDA LI ĆE SE IGRATI NA "RAJKU": Pogledajte teren Marakane šest sati pre 164. Večitog derbija (FOTO)\nFudbaleri Crvene zvezde i Partizana od 18 časova biju bitku u 164. Večitom derbiju, u 30. kolu Superlige Srbije.\nCrveno-beli imaju devet bodova prednosti u odnosu na Stanojevićev tim, a zanimljivo je videti kako izgleda teren Marakane šest sati pre početka najvažnije utakmice u srpskom fudbalu.\nCeo teren je trenutno pod snegom, zbog velikih snežnih padavina tokom noći u Beogradu, ali nema sumnje da će do početka utakmice radnici na stadionu Crvene zvezde učiniti sve da akteri u maksimalnim uslovima izađu na poprište 164...\nVELIKA ČAST: Legenda CRVENE ZVEZDE dobila funkciju u FIFA\nPredsednik FS Crne Gore Dejan Savićević postao je član Saveta Svetske fudbalske asocijacija (FIFA).\nVojvodina i Partizan u sredu od 19:05 časova igraju polufinale Kupa Srbije.Sudijska komisija FSS donela je odluku da Srđan Jovanović sudi ovu utakmicu.Podsetimo, isti isti timovi su bili akteri meča u avgustu o kom se dugo posle pričalo. Vojvodina je sa dva gola od 89. do 92. minuta preokrenula...\nNe, UEFA neće oduzeti evropske trofeje "superligašima" i dodeliti ih poraženim finalistima\nDvanaest evropskih fudbalskih velikana odlučilo je početkom nedelje da ideju o formiranju zatvorenog takmičenja u kom bi igrali samo "najbolji" protiv "najboljih" sprovedu u delo. Klubovi osnivači - Liverpul, Mančester junajted, Mančester siti, Arsenal, Čelzi, Totenhem, Real Madrid, Barselona,...\nSAVO MILOŠEVIĆ JE ZBOG NJEGOVE ODLUKE NAPUSTIO PARTIZAN: Sada ponovo sudi utakmicu crno-belih protiv Vojvodine VIDEO\nSudijska komisija Fudbalskog saveza Srbije donela je odluku da Srđan Jovanović sudi polufinale Kupa Srbije između Vojvodine i Partizana.Utakmica je na programu u sredu na stadionu Karađorđe od 19.05.Isti akteri su na istom mestu u avgustu bili učesnici utakmice ...


'OPOMENA SVIMA KOJI SU SE U VEZAMA POGUBILI...' Poznati pevač progovorio o teškoj današnjici!\nIzvor: SrbijaDanas.com, 07.Jul.2020, 10:32\n"OPOMENA SVIMA KOJI SU SE U VEZAMA POGUBILI..." Poznati pevač progovorio o teškoj današnjici!\nMnogi su nezadovoljni...\nNekadašnji frontmen grupe "Legende", Ivan Milinković već neko vreme uspešno "solira", a ovaj put je publiku iznenadio novom ljubavnom pesmom koja je privukla dosta pažnje.\n- Pesma svojom bojom, atmosferom i stilom, govori o mojoj težnji, da pevački boravim u drugačijem muzičkom ambijentu! Tematski vrlo otvorena u surovoj opomeni svima koji su se u vezama pogubili, da dobro razmisle šta im je najispravnije činiti ne zbog "okoline i >> Pročitaj celu vest na sajtu SrbijaDanas.com <<\npravila ponašanja", već zbog sebe i partnera/partnerke! U vremenu u kome živimo, došlo je do velikog otuđenja čoveka od sebe samog, što neumitno vodi ka nezadovoljstvu, frustraciji, neispunjenom ličnom životu! Svakoga dana, uz veliki broj pohvala za promenu muzičkog pravca, dobijam i komentar na pesmu da je tema "teška", da tera na suze - dodao je Milinković.\nEvo kako zvuči pesma:


Ja volim Sankt Peterburg - iKragujevac\nJa volim Sankt Peterburg\nčetvrtak, 05 decembar 2019 12:54\nZa učesnike i nagrađene učenike Međunarodnog likovnog takmičenja na temu „Ja volim Sankt Peterburg“, njihove profesore i direktore osnovnih škola, predsednik Skupštine grada Miroslav Petrašinović, priredio je prijem u zgradi Gradske uprave.\nDelegacija grada Kragujevca i ove godine učestvovala je na Međunarodnom kongresu “Sankt Peterburg i slovenski svet“. Sedmi po redu kongres okupio je kao i do sada veliki broj predstavnika slovenskih zemalja a u fokusu je bila tema obrazovanje i dualno obrazovanje i u okviru stručne konferencije razgovarali smo i razmenjivali iskustva na tu temu. Ono što je našu delegaciju posebno učinilo ponosnom jesu nagrade koje su osvojili radovi učenika naših osnovnih škola. Prva nagrada pripala je učenici petog razreda Osnovne škole “Milutin i Draginja Todorović“, Milici Mihić, ali i ostali radovi naših učenika visoko su ocenjeni, rekao je predsednik Petrašinović prilikom uručivanja nagrade i diploma.\nReč je o konkursu koji Sankt Peterburg svake godine raspisuje i na koji pristižu radovi iz brojnih zemalja učesnica Kongresa, a prema rečima predsednika Petrašinovića radovi učenika kragujevačkih osnovnih škola bili su zapaženi i veoma dobro ocenjeni i od strane domaćina i od predstavnika zemalja koje su učestvovale na tom konkursu.\nNadam se da će se saradnja između Kragujevca i Sankt Peterburga nastaviti i da ćemo realizovati slične projekte, a u okviru razmene učenika imati prilike i mogućnosti da pošaljemo naše đake u jedan od najlepših gradova na svetu, rekao je predsednik Skupštine grada.\nPrijemu su prisustvovale jedna od pobednica prošlogodišnjeg konkursa, učenica Osnovne škole “19. oktobar“ Anđela Đurđević i njena nastavnica Slavica Đorđević koje su uz podršku grada išle na nagradno putovanje u Sankt Peterburg. Predsednica Aktiva direktora osnovnih škola, Snežana Rajevac, čestitala je ovogodišnjoj pobednici i zahvalila se kolegama na entuzijazmu i predanom radu sa đacima čiji kvalitet iz godine u godinu potvrđuju nagrade i zapaženi razultati na konkursima i različitim takmičenijima.\nLikovni konkurs okupio je učenike uzrasta od 8 do 16 godina, a cilj konkursa je promocija kulturno-istorijskog nasleđa Sankt Peterburga, jednog od najlepših svetskih gradova i afirmacija likovnog stvaralaštva mladih.


R. D. | 13. mar 2022.\nMiljko Stojanović (foto: Danas)\nSmatrajući da mu je ugrožena bezbednost, Stojanović je ceo slučaj prijavio policiji koja je o pretnjama novinaru Danasa, ali i mladiću i z Ukrajine, obavestila tužioca.\nU jednom od mnogobrojnih komentara, uz uvrede, poručeno je Stojanoviću da, ukoliko ne obriše tekst, „policija može samo da dođe da ga popiše“.\n„Ja se ne tužakam, rešava se to na drugi način, ovo mu ne zaboravljam. Srešću ga kad tad a onda neka se moli da ga ne unakazim“, navedeno je u istom komentaru.\nUkrajinac, o kojem je pisao Stojanović, okrakterisan je kao „nacista“ i optužen da „podržava Nato, Oluju i ostale akcije usmerene protiv Srbije“.\nPedesetak komentara slične sadržine bili su praćeni fotografijama koje insinuiraju da je Ukrajina nacistička zemlja.\nPrema nezvaničnim saznanjima, zaječarska policija je vrlo brzo identifikovala osobu sa čijeg profila su dolazile pretnje Stojanoviću i Ukrajincu.\nTužilaštvo u Zaječaru, do trenutka objavljivanja ovog teksta, nije se zvanično oglasilo o ovom slučaju.\nMiljko Stojanović je o pretnjama obavestio i Nezavisno udruženje novinara Srbije (NUNS).\nMiljko Stojanović Pretnje novinarima Zaječar\n← Pretnje smrću dopisniku Danasa iz Zaječara zbog intervjua sa izbeglim Ukrajincem\nBezbednost novinara ipak zavisi od političke volje →


Ćosić: Zločin nad srpskim narodom mora biti sankcionisan - Trebevic.net\nNačelnik opštine Istočno Novo Sarajevo Ljubiša Ćosić pozdravio je serijal Novinske agencije Republike Srpske – SRNE posvećen obilježavanju NATO bombardovanja Republike Srpske polovinom 1995. godine, izražavajući nadu da će se konačno steći uslovi za procesuiranje zločina koje su počinile članica NATO saveza nad nedužnim srpskim narodom u Republici Srpskoj, ali i u Srbiji, 1999. godine.\n“Područje opštine Istočno Novo Sarajevo, a posebno njen centar, 1995. godine bilo je izloženo udarima vazdušnih NATO snaga i posljedice su jezive i ogromne, ne samo zbog velikih razaranja infrastrukturnih objekata, nego i zbog toga, što je mnogo bitnije, da je njihova namjera bila da u potpunosti onemoguće život ljudi na ovom području i da ugroze najvitalnije funkcije tadašnje opštine Srpsko Novo Sarajevo“, rekao je Ćosić Srni.\nU tom periodu, podsjeća on, NATO je bombardovao Pavlovac, odnosno glavni rezervoar za vodu, a područje oko tog objekta i danas je dijelom kontaminirano zbog uticaja korišćenja municije sa osiromašenim uranijumom.\n“Te posljedice radijacije i danas osjećaju naši sugrađani. Evidentno je da kancerogena oboljenja ljudi na pojedinim dijelovima ovog područja dobijaju i karakteristike pandemije. Prema medicinskim nalazima, u posljednje vrijeme kancoregene bolesti su, nažalost, premašile broj karadiovaskularnih oboljenja ljudi na ovim prostorima, što nije zabilježeno u drugim društvima”, upozorava Ćosić.\nPrema njegovim riječima, NATO je bombardovao i centar opštine gdje se sada nalazi gradska tržnica, lokalitet Elektrotehničkog fakulteta, naselje Pavlovac, kao i niz infrastrukturnih objekata poput mostova i ključnih putnih komunikacija, te objekata koji su bile u sastavu kasarni bivše JNA “Slaviša Vajner Čiča” i “Slobodan Princip Seljo”.\n“Na području ove dvije kasarne danas je nikla Opština Istočno Novo Sarajevo i, nije nimalo slučajno što se NATO opredijelio da tada bombarduje ove dvije lokacije. Bitno je istaći da nisu gađani samo vojni ciljevi, nego i stambeni civilni objekti, što znači da je NATO svjesno pokrenuo akciju uništavanja stanovništva na ovom prostoru, trovanja životne sredine, sprečavanja daljeg normalnog života na području tadašnjeg Istočnog Sarajev, uključujući i Pale ali i druge dijelove Republike Srpske pogodne za egzistenciju naših ljudi”, kaže načelnik Istočnog Novog Sarajeva.\nĆosić smatra da je NATO svojom bezočnom akcijom podržao sve one sulude ideje tadašnjih bošnjačkih političkih lidera koje su vodile ka trajnom preseljenju ili istrebljenju Srba u ovom dijelu BiH.\n“Mislim da ova inicijativa SRNE zaista zavređuje pažnju i da je konačno sazrelo vrijeme da o tom pogromu počnemo javno da govorimo. Poražavajuća je činjenica da se NATO, kao jedna od vodećih svjetskih vojnih sila, odlučio da na krajnje svirep i bezobziran način kažnjava Srbe, kao mali narod, nemoćan da se odupre takvoj neprincipijelnoj međunarodnoj koaliciji”, navodi Ćosić.\nOn podsjeća da je i zapadni dio Republike Srpske, takođe, bio žrtva ne samo zločinačkih napada NATO, nego i agresorske hrvatske vojske.\n“Na sreću, zahvaljujući ogromnim naporima i uprkos mnogim izazovima i preprekama, mi smo uspjeli da sačuvamo naš srpski narod, da se organizujemo u okvirima Republike Srpske i da stvorimo uslove za život, podižemo gradove i naselja adekvatno potrebama naših građana, u skladu sa civilizacijskim normama. Na ovim prostorima danas živi oko 35.000 ljudi, a za mjesec ćemo ovdje, u Istočnom Sarajevu otvoriti modernu bolnicu, u kojoj će se liječiti i pacijenti oboljeli od malignih bolesti kao direktne posljedice djelovanja NATO municije sa osiromašenim uranijumom”, naglasio je Ćosić.\nOn je izrazio nadu da će SRNIN serijal doprinijeti dostojanstvenom obilježavanju stradanja Srba od NATO udara, ali i da će jednog dana svi narodi u BiH shvatiti da se pitanje odgovornosti za zločine nad Srbima i pitanje ratnih odšteta i u Srpskoj i u Srbiji konačno mora pokrenuti protiv zemalja članica NATO zbog uništavanja ljudskih života, biljnog i životinjskog svijeta i trajnog zagađenja životne sredine.


Najslavnije stepenice na svetu - WANNABE MAGAZINE\nNajslavnije stepenice na svetu\nNa kraju svakih stepenica čeka nas iznenađenje. Neke vode do vrha, a neke na početak. Od kamena ili drveta, spiralne ili ravne, unutrašnje ili spoljašnje – postoji na desetine različitih varijanti, ali svake baš uvek vode negde. Gledajući ih sa dna deluju kao nepremostiva prepreka, a sa vrha izazivaju divljenje onog koji je uspeo da ih savlada. Pored svakodnevne upotrebne vrednosti, predstavljaju savršen dodatak kako prirodi, tako i prostorima koje je načinio čovek. U nastavku teksta, popnite se na nekoliko najslavnijih stepeništa na svetu.\n“The 16th Avenue Tiled Steps” (San Francisko)\nU San Francisku su smeštene najveće mozaik stepenice na planeti. Poznati irski keramičar zaslužan je za izgradnju ovih stepenica sačinjenih od 163 stepenika. Reč je o pravom umetničkom delu napravljenom od 2,000 ručno izrađenih pločica i od 75,000 delova pločica, ogledala i vitraža.\nPrilikom posete San Francisku, ne smete propustiti šetnju ovim raznobojnim stepenicama\nOve stepenice istovremeno izazivaju strah i divljenje. U pitanju je most-stepenište smešteno iznad doline Via Mala u Švajcarskoj. Reč je o pešačkom mostu napravljenom od stepenika, kako bi spojio razdaljinu od 56 metara sa visinskim razmakom od neverovatna 22 metra između dva kraja.\nOvuda koračaju samo hrabri\n“Rocky steps” (Filadelfija)\nNa ulazu u Muzej umetnosti u Filadelfiji nalazi se staro, kameno stepenište koje broji 72 stepenika. Iako se na prvi pogled ne razlikuje od stepenica ispred sličnih ustanova kulture, radi se o pravom pop kulturnom fenomenu. Zahvaljujući kultnom filmskom ostvarenju “Roki” (Rocky) i glavnom junaku koji se penje uz čuvenu pesmu “Gonna Fly Now”, ove stepenice su postale simbol uspona običnog čoveka, pa sa ponosom nose ime ovog lika.\nSimbol borbe i uspeha “malog” čoveka\n“Stairway to the Sky” (Meksiko)\nSmeštene u tropskim šumama Meksika, ove stepenice su simbol egzotike i avanture. Stepenište je centar ovog božanstvenog vrta koji sadrži još vodopade, bazene i umetničke skulpture. Ove stepenice su smeštene na više od 2,000 metara nadmorske visine. Mada ne vode nigde posebno, njihov poslednji stepenik pruža jedan od najlepših pogleda na ovu meksičku baštu.\nStepenice su deo bajkolikog vrta\n“Heaven’s Gate Mountain” (Kina)\nDa biste uopšte došli do ovih stepenica prethodno je potrebno da žičarom dođete do vrha ove planine koja se nalazi na hiljade metara visine. Oni koji se usude na ovu pustolovinu, ubrzo shvate zašto je ovo jedna od najveličanstvenijih turističkih atrakcija – tamo ih čeka 999 teško premostivih stepenika koji vode do jednog od najlepših drevnih hramova.\nUdruženi priroda i čovek\n“The Potemkin Stairs” (Ukrajina)\nPotemkinove stepenice su znamenitost grada Odese u Ukrajini. Pored svoje lepote, čuvene su i po efektu “optičke varke”, jer dok ste u podnožju, jasno se vide svi stepenici, ali kada se popnete na vrh, stvara se iluzija da su stepenici nestali.\nNa vrhu, ovo stepenište postaje samo imaginacija\n“Wayna Picchu” (Peru)\nVajna Pikču je planina u Peruu, smeštena iznad drevnog grada Maču Pikču. Jedan od najuzbudljivijih načina panoramskog razgledanja ove znamenitosti je šetnja stepeništem koje se prostire oko ove planine. Kako je čitava planina okružena stepenicima, moguće je sagledati okolinu sa svih strana.\nZbog starosti i nestabilnosti, dozvoljeno je do 400 turista u jednom danu\n“Escadaria Selarón” (Brazil)\nOve stepenice u potpunosti oslikavaju duh Brazila i Brazilaca. Obnova ovih stepenica započeta je 1990. godine kada je čileanski umetnik odlučio da urušene stepenice renovira i načini ih oličjem Latinske Amerike. Sa svih strana sveta doneo je pločice i njima ukrasio 250 stepenika u Rio de Žaneiru.\nZastupljene boje oličje su strasnog brazilskog naroda i njihove zemlje


Demencija Archives - Kućni Lekar\nMoždani udari uzrokuju 10 odsto smrtnih slučajeva širom sveta, dok je demencija jedan od najvećih svetskih zdravstvenih izazova budući da se očekuje da će do 2050. godine sa njom živeti 130 miliona ljudi. U istraživanju je 365.000 ljudi…\nTrenutni i povremeni gubici pamćenja, problemi u razumevanju i epizode konfuzije mogu da budu rani pokazatelji pada aktivnosti mozga, što na kraju vodi demenciji. Prema nekim procenama, 46,8 miliona ljudi širom sveta ima demenciju, od toga…\nKucniLekar\t Jan 18, 2019\nOsim vitamina C, sok od pomoranže sadrži i mnogo drugih sastojaka koji štite mozak, otkrili su naučnici Univerziteta u Bostonu, istražujući kako konzumiranje voća i povrća utiče na pojavu i razvoj nekih neuroloških oboljenja. Studijom,…\nRedakcija Kucnilekar\t Aug 11, 2017\nVeć prvog dana, primetićete neverovatnu promenu! Maslinovo ulje se od davnina koristi u mnoge svrhe: za lepotu, lečenje, ishranu... Ovo su njegove tajne... Ono što maslinovo ulje čini superhranom jeste visok nivo mononezasićenih…


Banke uvode nove naknade - Svajcarac.rs\nKlijenti pojedinih banaka već su dobili obaveštenja o novim taksama koje će im se računati u narednim mesecima.\nNa spisku naknada su i nove koje se odnose na korišćenje kartica, pišu "Večernje novosti".\nAko ne pročitaju pažljivo i do kraja spisak sa svim promenama koje banke šalju kao predlog novog ugovora, klijentima banaka može da promakne da zaboravljanje PIN-a, zamena kartice po hitnom postupku, ili blokada, mogu da budu neplaniran udar na džep.\nKome se dogodi da izgubi karticu, ili mu bude ukradena, za zamenu kartice po hitnom postupku moraće da plati 600 dinara, a svaka zamena kartice po zahtevu klijenta košta od 300 do 600 dinara, u zavisnosti da li je platna ili kreditna plastika. Verovatno većina u ovakvom slučaju blokira karticu da spreči krađu, ali zato nakon toga sledi tarifa za deblokadu – još 600 dinara. Slanje opomene koštaće 300 dinara.\nAko klijent želi da zameni PIN na bankomatu svoje banke, što mnogi često rade da bi lakše upamtili broj, to će ih sada koštati 100 dinara. Za isplatu novca sa bankomata drugih banaka, takođe je u najavi skuplja taksa, od najmanje 200 dinara po transakciji, saznaju "Novosti".\nPrevious KROV NAD GLAVOM:Novosadski javni izvršitelj Masnikosa nezakonito izbacuje dva penzionera na ulicu Next Šta je problem sa bankarskim kreditima?


Prvi put nakon 30 godina u Crnoj Gori se bira vlada bez DPS-a\nPrvi put nakon 30 godina u crnogorskom parlamentu će se danas i narednih dana, a možda i dva, razmatrati izbor nove vlade u kojoj neće biti DPS-a, čiji je lider aktuelni rpedsednik Milo Ðukanović. Sudeći prema izjavama predstavnika parlamentarnih stranaka poslednjih sedmica ...\nGrađanski pokret URA sugerisao je mandataru Zdravku Krivokapiću da Vesna Bratić, zbog stavova koji dijele javnost, ne bude kandidat za ministra prosvjete, nauke, kulture i sporta, kazao je potpredsjednik te stranke Filip Adžić.\nAutor: I. P. [ Izvor: rtcg.me ] Potpredsjednik Građanskog pokreta URA Filip Adžić saopštio je da pokret kojem pripada nije zadovoljan određenim personalnim rješenjima za ministre. Rekao je da su mandataru Zdravku Krivokapiću sugerisali da Vesna Bratić, zbog stavova koje dijele ...\nNeke nije trebalo predložiti za ministre\nAutor: I. P. [ Izvor: rtcg.me ] Potpredsjednik Građanskog pokreta URA Filip Adžić saopštio je da će nova vlada biti posvećena građanima, a ne partijskim liderima, te da u pokretu kojem pripada nijesu zadovoljni određenim personalnim rješenjima.\nDPS JE GOTOV? Upravo je ovo javljeno, u glavnoj ulozi je Abazović\nPrvi put nakon 30 godina u CG se bira vlada bez DPS-a Prvi put nakon 30 godina u crnogorskom parlamentu će se danas i narednih dana, a možda i dva, razmatrati izbor nove vlade u kojoj neće biti DPS-a, čiji je lider aktuelni rpedsednik Milo Djukanović.


Četiri moguća scenarija za Olimpijske igre u Tokiju - Sport - Dnevni list Danas\nPočetna » Sport » Četiri moguća scenarija za Olimpijske igre u Tokiju\nŠef misije olimpijskog tima Srbije Damir Štajner rekao je danas da su organizatori Olimpijskih igara u Tokiju spremili četiri moguća scenarija za njihovo održavanje i dodao da se detaljno razrađuju sve situacije koje se mogu desiti.\n0Piše: Beta 16. oktobra 2020. 11.24\n„Sastanak je bio izuzetno sadržajan i razmatrali su se svi organizacioni aspekti i procedure koje će važiti u Tokiju. Pojednostavljene su usluge za sve delegacije koje će se nalaziti na igrama, a najveći fokus biće naravno na merama zaštite pre, u toku i nakon igara, i mogu reći da se najviše radi na tome“, rekao je on.\n„Izložena su nam četiri scenarija za koje organizatori smatraju da su moguća. Može se reći da MOK i Organizacioni komitet ne prepuštaju ništa slučaju. Detaljno se razrađuju sve situacije koje se mogu desiti, od toga da je situacija sa korona virusom potpuno stavljena pod kontrolu, pa do toga da dođe do potencijalno većih problema. U svakom slučaju će se egzaktno znati koje su procedure i kako se postupa“, rekao je Štajner.\n„Prema onome što sada znamo, sportisti i članovi delegacija ne bi trebalo da budu u karantinu po dolasku u Japan. Česta testiranja učesnika planiraju se pre dolaska u Tokiju, po samom dolasku, kao i tokom samih igara“, rekao je Štajner.\n„Potvrđeni su svi sportski objekti koji će biti u upotrebi za treninge i takmičenja, kao i objekti koji će se koristiti u Olimpijskom selu“, dodao je on.\nŠtajner je naveo da i da pripreme za Igre teku „sjajno i bez zastoja“.\n„Ako situacija nastavi da se razvija prema očekivanom scenariju, od februara će biti moguće posete Japanu i Organizacionom komitetu. Moj utisak je da su se MOK i Organizacioni komitet adaptirali na novonastalu situaciju i da odlično funkcionišu“, zaključio je Štajner.


Pirotehnička sredstva nisu igračke – koristi ih pravilno!\nMirko (16) je tokom prošlogodišnjih novogodišnjih praznika zadobio opekotine od petardi, a da ih nije čak ni bacao. Bio je u društvu onih koji su nepravilno koristili petarde „da bi pukle jače“. Mirko je samo jedan od oko 30 građana Srbije koliko u proseku bude povređenih svake godine tokom novogodišnjih i božićnih praznika zbog nepravilnog rukovanja pirotehničkim sredstvima.\nPrema podacima Ministarstva unutrašnjih poslova (MUP Srbije) svaki treći povređeni tokom praznika nije ni upotrebljavao pirotehnička sredstva. „Godišnje u Srbiji u proseku bude oko 30 povređenih oko Nove godine i Božića. Nekada je taj broj viši ili niži, ali prosečno oko 30 ljudi godišnje zadobije opekotine, lakše ili teže telesne povrede zbog nepravilne upotrebe petardi i vatrometa“, kažu iz MUP-a Srbije. Oni dodaju da tokom poslednjih pet godina na taj način povređeno je više od 250 građana. Nažalost, ponekad je dovoljno da neko bude blizu neodgovornih korisnika pirotehničkog sredstva da se povredi. Neretko se događa da dolazi i do težih telesnih povreda koje mogu biti trajne (povrede prstiju, šake, očiju, ušiju, lica).\nPirotehnička sredstva moraju da se upotrebljavaju isključivo prema uputstvima za bezbednu upotrebu (koja su naznačena na proizvodu ili pakovanju) da bi se izbegao bilo kakav vid povređivanja. Mlađima od 14 godina nije dozvoljena kupovina i korišćenje pirotehničkih sredstava. Ona se mogu koristiti na bezbednoj udaljenosti, što podrazumeva da u prostoru oko njih u trenutku aktiviranja ne sme da bude prolaznika, dece, životinja ili zapaljivih i osetljivih predmeta koje petarda ili drugo pirotehničko sredstvo mogu da oštete. Profesionalne vatromete mogu legalno da kupuju i ispaljuju samo za to obučeni stručnjaci i na odobrenoj lokaciji uz rešenje koje je izdalo Ministarstvo unutrašnjih poslova Srbije.\nSa namerom da upozori da pirotehnička sredstva moraju da se koriste na ispravan način da bi se izbeglo povređivanje građana usled nepravilnog rukovanja, u okviru projekta „EU za Srbiju – podrška bezbednijim proizvodima“, čiji je glavni korisnik Ministarstvo privrede, lansirana je kampanja „Pirotehnička sredstva nisu igračke“ namenjena njihovoj bezbednoj upotrebi i pravilnoj kupovini. Kampanja će trajati od sredine decembra do sredine januara, kada je njihova upotreba i najčešća.\nUklanjanje prepreka postiže se ujednačavanjem nacionalnih propisa za proizvode, čime se obezbeđuje jednak tretman proizvodima, dovodi do povećanja konkurentnosti, nižih cena i većeg izbora za potrošače, a osigurava se i jednak nivo zaštite javnog zdravlja, potrošača i životne sredine na celokupnom unutrašnjem evropskom tržištu.\nKampanja o pirotehničkim sredstvima, koju zajednički sprovode Ministarstvo privrede i Ministarstvo unutrašnjih poslova u okviru projekta „EU za Srbiju – podrška bezbednijim proizvodima“, prva je od nekoliko kampanja o bezbednijim proizvodima koje će biti sprovedene tokom trajanja projekta.\nIako Zakon ne zabranjuje upotrebu pirotehničkih sredstava, Ministarstvo unutrašnjih poslova apeluje na građane da ih ne koriste!\nEU za Srbiju - Podrška bezbednijim proizvodima


Imamović: Zalažemo se da Sandžak ima 20 poslanika – SNEWS\nBy SNews 22. Aprila 2021. 338\nU svjetlu razgovora predstavnika političkih partija sa Evropskom četvorkom o izbornom zakonodavstvu, danas su predstavnici manjina u Skupštini Srbije iz redova SDA Sandžaka i Albanaca Preševske doline imali priliku da iznesu svoje stavove i zahtjeve.\nPrije video sastanka sa evropskim predstavnicima, narodni poslanik Enis Imamović je u izjavi za N1 izrazio očekivanja da će zaključci sa prethodne runde dijaloga koje su vodili prije ovih izbora, kako je kazao, biti realizovani.\n“Ti zaključci predstavljaju osnov za razgovor sa euro parlamentarcima u okviru međustranačkog dijaloga o izbornim uslovima”, upoznao je javnost Imamović.\nKako je rekao, najznačajniji i najbitnije jeste da ćemo odmah nakon završenih parlamentarnih izbora nastaviti pregovore između vlasti i opozicije, prenosi N1.\n“Na tim pregovorima ćemo posebno razmatrati pitanja koja smo mi pokrenuli tokom prošlog dijaloga, a za koja smatramo da su od izuzetnog značaja, kako za bošnjački narod u Republici Srbiji tako i za sve građane Sandžaka koje mi u Skupštini Srbije predstavljamo”, tvrdi on.\nImamović je, između ostalog, naglasio da je od izuzetne važnosti da postoji kontrola državnih organa prilikom sprovođenja izbora, te da samo izbori održani u fer i demokratskim uslovima mogu doprinijeti boljem stanju u društvu.\nSandžački poslanik je podvukao da će se u Skupštinskim raspravama o promeni Ustava zalagati da, kako navodi, Sandžak bude jedna izborna jedinica u koja će u Parlamentu Srbije imati zagarantovanih 20 poslanika.\nTagovi: Enis Imamović Evropska četvorka SDA Sandžaka\nPredsjednik opštine Tutin čestitao Bajram\nBy SNews 20. Maja 2022.


Hag „zaboravio“ da obavesti Mladićeve advokate da je sudija apelacionog veća - mrtav! - 19.02.2021, Sputnik Srbija\nSudski mehanizam u Hagu nije obavestio članove advokatskog tima generala Ratka Mladića da je preminuo sudija petočlanog apelacionog veća koje je trebalo da... 19.02.2021, Sputnik Srbija\nanalize i mišljenja, ratko mladić, haški sud\n© AFP 2021Kapija zatvora u Ševeningenu\nAdvokat Lukić kaže da će zbog smrti sudije suđenje biti odloženo na nekoliko meseci, a to može da potraje minimum do jeseni ako ne i kasnije.\nNisu se udostojili ni da nas obaveste\n„Za smrt sudije i zamenu smo saznali danas, niko nas nije obavestio, iako bi to bio red a i neko pravilo. Očekivano je da će novom sudiji biti potrebno vremena da se pripremi, i zato ne verujemo da će se ići dalje sa izricanjem drugostepene presude, pre nego što se proceni da je on spreman da donese odluku“, objašnjava Lukić.\nS obzirom na kompleksnost predmeta, naš sagovornik veruje da će novi sudija imati pune ruke posla.\n„Mislim da rok za produžetak neće biti kraći od šest meseci, mada smatram da to nije adekvatan period i da bi novom sudiji trebao makar dve godine da se istinski upozna sa predmetom“, dodaje sagovornik Sputnjika.\nSudiji će trebati dve godine a ne par meseci\nLukić kaže da će ponovo pokušati da podnese zahtev da se general do tada pusti na slobodu. On podseća da su branioci redovno podnosili zahteve da se Mladić pusti makar na lečenje ali, kako kaže, o tome ne mogu da govore više jer je sve vezano za zdravlje generala Mladića tajna.\nOn napominje da će se konsultovati sa ostatkom pravnog tima generala Mladića i tada će se tačno znati kako će se postaviti i prema novonastaloj situaciji, i prema ponovnom zahtevu za puštanje generala Mladića na privremenu slobodu.\nHaški sud saopštio je da preminuo sudija Geberdao Gustave Kam iz Burkine Faso, a predsednik suda Karmel Ađijus je umesto preminulog sudije u apelaciono veće imenovao sudiju Mustafu El Baža iz Maroka.\nPo pravilima suda, novom sudiji Bažu mora se dati izvesno vreme da se upozna s predmetom pre nego što apelaciono veće nastavi sa radom. Iz toga proizlazi da će donošenje i izricanje pravosnažne presude, koje je predsednik Ađijus u poslednjem izveštaju Savetu bezbednosti UN najavio za maj, morati da bude odloženo.\nOkončanje haškog procesa generalu Mladiću već je par puta odlagano zbog pandemije korona virusa i operacije kojoj je Mladić bio podvrgnut u martu prošle godine.\nNije prvi put da se Mladiću odlaže proces\nSredinom novembra prošle godine bila je odložena i rasprava o stanju u postupku zato što Mladićevi branioci nisu mogli da doputuju u Hag zbog ograničenja usled pandemije, a general je odbio da se zasedanje održi putem video veze. Mladić je poslednji put u haškoj sudnici bio u avgustu prošle godine za vreme rasprave o žalbama na prvostepenu presudu.\nGenerala Mladića (77), ratnog komandanta Vojske Republike Srpske, Haški tribunal je 22. novembra 2017. nepravosnažno osudio na doživotni zatvor zbog, kako je navedeno, genocida u Srebrenici; progona Hrvata i Muslimana širom BiH; terorisanje stanovništva Sarajeva dugotrajnim garantiranjem i snajperisanjem i uzimanje pripadnika Unprofora za taoce 1992-95.godine.\nTribunal je Mladića oslobodio krivice za genocid u još pet bosanskih opština. Odbrana je žalbom tražila da Mladić bude oslobođen ili da mu se ponovo sudi, tvrdeći da tužilaštvo nije dokazalo njegovu krivicu. Tužioci su žalbom zahtevali da general Mladić bude proglašen krivim i za genocid nad Muslimanima i Hrvatima u pet opština u BiH.\nPrvu optužnicu protiv Mladića Haški tribunal je podigao u novembru 1995, a on je u bekstvu bio do kraja maja 2011. kada su ga u Lazarevu kod Zrenjanina uhapsile vlasti Srbije i, potom, izručile u Hag.


Nastava za budućnost – program "Ugledni nastavnik" Nastava za budućnost – program “Ugledni nastavnik” – Personal magazin\nNastava za budućnost – program “Ugledni nastavnik”\nTokom školske 2013/2014. godine, Microsoft je u Srbiji u okviru „Partneri u učenju“ (Partners in Learning) programa, na konkursu za najbolje nastavničke radove organizovao program stručnog usavršavanja za 20 najuspešnijih nastavnika, a pod…\nTokom školske 2013/2014. godine, Microsoft je u Srbiji u okviru „Partneri u učenju“ (Partners in Learning) programa, na konkursu za najbolje nastavničke radove organizovao program stručnog usavršavanja za 20 najuspešnijih nastavnika, a pod nazivom „Ugledni nastavnik“.\nNastavnici su u okviru programa dobili obuku o planiranju i evaluiranju nastavnih aktivnosti, koje se izvode uz podršku mobilnih IKT uređaja. Pomenute aktivnosti izveli su na Asus T100 tabletu saWindows 8 operativnim sistemom i uz korišćenje usluge Office 365, a zatim su osmislili i sproveli projekat primene IKT-a u nastavi, samostalno ili u saradnji sa nekim od kolega iz programa „Ugledni nastavnik“.\nNastavnice Nada Stojičević iz srednje škole ETŠ „Nikola Tesla“ u Pančevu i Katarina Aleksić iz osnovne škole OŠ „Branislav Nušić“ na Voždovcu primetile su, tokom svog višegodišnjeg iskustva, da je učenicima kako osnovnih, tako i srednjih škola potrebna pomoć pri profesionalnoj orijentaciji te su zajedno osmislile i u nastavi projekat “Profesije, ljudi i njihova deca”.\nProjekat ima za cilj da upozna učenike osnovnih i srednjih škola sa različitim zanimanjima i školama/fakultetima koji školuju kadrove za određene profesije, ali ih uporedo i uči kako da koriste IKT veštine na višem nivou – da ne budu samo konzumenti već i stvaraoci u digitalnom dobu u kojem žive.\nNastava za budućnost – program “Ugledni nastavnik” was last modified: July 1st, 2014 by Redakcija\nMicrosoftOffice 365Ugledni nastavnik\nWeb servis Alibaba “Alipay” novi globalni elektronski sistem plaćanja\nOSA Računarski inženjering pokrenula 8. nagradni konkurs ‘’Petar Damjanović’’


OKO 50 IZBEGLICA SE UGUŠILO U KAMIONU U AUSTRIJI - Magločistač\nPočetna Aktuelno OKO 50 IZBEGLICA SE UGUŠILO U KAMIONU U AUSTRIJI\nIzvor: REUTERS/Heinz-Peter Bader\nOKO 50 IZBEGLICA SE UGUŠILO U KAMIONU U AUSTRIJI\nPostavio/la: MagločistačObjavljeno: 27.08.2015 Kategorija: Aktuelno, MagločistačNema komentara\nOko 50 izbeglica pronađeno je mrtvo u jednom kamionu u Austriji, a prema prvim pokazateljima oni su se ugušili.\nList piše da su sudeći po prvim pokazateljima izbeglice ugušile.\nPortparol austrijskog Ministarstva unutrašnjih poslova je potvrdio da je kamion pronađen na autoputu kod mesta Parndorf, navodeći da je u njemu „mnogo mrtvih ljudi“. On je dodao da zasad ne može da precizira broj pronađenih tela izbeglica, preneo je Rojters.\nTela izbeglica su pronađena u kamionu koji je bio pakiran u zaustavnoj traci kod mesta Parndorf, a uočili su ga zaposlenik u preduzeću za održavanje puteva Asfinag.\nKamion je na tom mestu bio parkiran duže vreme, zbog čega su službenici Asfinag-a pozvali policiju, koja je otvarnjem vozila naišla na više desetina leševa.\nOštra borba protiv krijumčara ljudi\nNa konferenciji za štampu, sazvanoj nakon stravičnog otkrića ministarka unutrašnjih poslova Austrije Johana Mikl-Lajtner istakla je da je to najstravičnija slika kako krijumčari rade.\n“Danas je tužan dan. Ko još misli da su krijumčari dobronamerni pomagači izbeglicama više nema pomoći”, poručila je ministarka.\nPrema njenim rečima, potrebno je svom žestinom i bez tolerancije boriti se protiv krijumčara izbeglica i najavila je oštrije mere protiv krijumčarske mafije. „Mafija mora znati da u Austriji nije bezbedna“, naglasila je ona.\nOva tragedija, kako je dodala, pokazuje koliko je važno da se na spoljnim granicama uspostave prihvatni centri, koji bi sprečili krijumčare da rade, jer bi u tim ustanovama bile donete brze odluke ko su izbeglice a ko ekonomski emigranti.\nPolicija: Između 20 i 50 tela u kamionu mađarskih tablica\nDirektor policije pokrajine Burgenland Hans Peter Doskocil rekao je da je između 20 i 50 tela pronađeno u kamionu.\nNapušteni kamion na istoku Austrije, u kome su danas pronađena tela oko 50 izbeglica, imao je mađarske registarske oznake, saopštio je portparol mađarske vlade Janoš Lazar.\nOn je, na konferenciji za novinare, rekao da je verovatno da su žrtve ka zapadu išle uz pomoć Mađara.\nIstičući da austrijska i mađarska policije rade zajedno da bi ustanovili ko je odgovoran za tragediju koja se desila, Lazar je naveo da i ovaj slučaj pokazuje kako se migrantska kriza pogoršala proteklih nedelja.\nVeć duže vreme austrijske vlasti imaju probleme sa krijumčarima koji veliki broj izbeglica uguraju u kamione u kojima nemaju dovoljno vazduha.\nTakođe, svakodnevno se dešava da krijumčari na autoputu izbacuju veće grupe izbeglica, te često dolazi do saobaraćajnih nesreća u kojima stradaju azilanti koji se kreću putem.